
                           ПРОФЕСИОНАЛНА ГИМНАЗИЯ „ВЕЛИЗАР ПЕЕВ“
                                  гр. Своге, ул. „Отец Паисий“ №9, тел. 0893615108, е-mail: contact@pg-vpeev.com
На основание чл.258, ал.1 и чл.259, ал.1 от ЗПУО и Решение на    педагогическия съвет /Протокол №11/ 14.09.2026 г./

УТВЪРЖДАВАМ

СТАНЧО АТАНАСОВ

ДИРЕКТОР


ЗА ДЕЙНОСТТА НА УЧИЛИЩЕТО 
през учебната 2026/ 2027 година
ОБЩИ ПОЛОЖЕНИЯ 
Чл.1. Този правилник урежда обществените отношения, свързани с осигуряване на правото на училищно образование, както и с устройството, функциите, организацията, управлението и финансирането на системата на училищното образование в  Професионална гимназия „Велизар Пеев“, гр. Своге.

Чл. 2. (1) Системата на училищното образование включва участниците в образователния процес и институциите, както и отношенията и връзките между тях за постигане целите на образованието. 

(2) Участниците в образователния процес са учениците, учителите, директорите и другите педагогически специалисти, както и родителите. 

(3) Участниците в образователния процес си партнират с общината и с други заинтересовани страни.

ПРИНЦИПИ В СИСТЕМАТА НА УЧИЛИЩНОТО ОБРАЗОВАНИЕ
Чл. 3. (1) Образованието като процес включва обучение, възпитание и социализация. 

(2) Образованието е национален приоритет и се реализира в съответствие със следните принципи: 

1. Единна държавна образователна политика за осигуряване правото на училищно образование; 

2. Ориентираност към интереса и към мотивацията на ученика, към възрастовите и социалните промени в живота му, както и към способността му да прилага усвоените компетентности на практика; 

3.  Равен достъп до качествено образование и приобщаване на всеки ученик; 

4. Равнопоставеност и недопускане на дискриминация при провеждане на училищното образование; 

5.  Запазване и развитие на българската образователна традиция; 

6.  Хуманизъм и толерантност; 

7.  Съхраняване на културното многообразие и приобщаване чрез българския език; 

8. Иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите; 

9. Прозрачност на управлението и предвидимост на развитието на училищното образование; 

10. Автономия за провеждане на образователни политики, самоуправление и децентрализация; 

11. Ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието. 
ЦЕЛИ НА УЧИЛИЩНОТО ОБРАЗОВАНИЕ
Чл. 4. Основните цели на училищното образование в ПГ „Велизар Пеев“, гр. Своге са:

1. Постигане на високи и трайни резултати от обучението на учениците. 

2. Подобряване на приемствеността между отделните образователни етапи.
3. Емоционално, социално, духовно-нравствено и физическо развитие на всеки ученик. 

4. Повишаване на авторитета на учителя и осигуряване на позитивна среда за личностното му развитие. 

5. Оптимизиране на взаимоотношенията ученик – учител – родител. 
6. Осъвременяване, поддържане и опазване на материалната база. 
7. Осигуряване на стабилност, ред и сигурност в училище.
8. Създаване на условия за творческа изява на учениците и учителите, включването им в обществения живот. 

ПРАВО НА ОБРАЗОВАНИЕ. ЗАДЪЛЖИТЕЛНО УЧИЛИЩНО ОБРАЗОВАНИЕ
Чл.5. (1) Всеки има право на образование и може да повишава образованието и квалификацията си чрез учене през целия живот. 

(2) Приобщаващото образование е неизменна част от правото на образование. 

Чл.6. (1) Училищното образование е задължително до навършване на 16-годишна възраст.
(2) Задължителното училищно образование в ПГ „Велизар Пеев“, гр. Своге е безплатно за учениците.
(3) Правото на безплатно образование се упражнява, като не се заплащат такси за обучението, осигурявано със средства от държавния бюджет, и се ползва безплатно материалната база за обучение и за развитие на интересите и способностите на учениците. Не се заплащат такси и за явяване на държавни зрелостни изпити с цел придобиване на средно образование и държавни изпити за придобиване на степен на професионална квалификация. 

Чл.7. (1) Училищното образование в ПГ „Велизар Пеев“, гр. Своге е светско. 

(2) В системата на училищното образование не се допуска налагането на идеологически и/или религиозни доктрини. 

ЕЗИК В СИСТЕМАТА НА УЧИЛИЩНОТО ОБРАЗОВАНИЕ
Чл. 8. (1) Официалният език в системата на училищното образование е българският. 

(2) Изучаването и използването на българския език в ПГ „Велизар Пеев“, гр. Своге е право и задължение на всеки ученик в училище.

Чл. 9. (1) На учениците в се осигуряват условия за усвояване на български книжовен език. 

(2) Усвояването на българския книжовен език се свързва с изисквания към устната и към писмената реч чрез: 

1. обучение по образователното направление и по учебния предмет Български език и литература; 

2. обучение по останалите образователни направления и учебни предмети, по които обучението се осъществява на български език; 

3. процеса на общуване в системата на училищното образование. 

(3) Усвояването на българския книжовен език се изразява във: 

1. овладяване и прилагане на компетентностите, определени с държавния образователен стандарт за общообразователната подготовка; 

2. спазване на книжовноезиковите норми в учебните часове по всички учебни предмети, при дейностите по различните образователни направления, в които обучението се осъществява на български език, както и в заниманията по интереси; 

3. спазване на книжовноезиковите норми в системата на училищното образование при общуването на учителите, директорите и другите педагогически специалисти с учениците. 

Чл. 10. Учителите в Професионална гимназия „Велизар Пеев“, гр. Своге.

са длъжни да преподават на български език и да подпомагат учениците при овладяването и прилагането на книжовноезиковите му норми при обучението по всички учебни предмети. 

Чл. 11. (1) Овладяването и прилагането на книжовноезиковите норми на българския език от учениците е обект на проверка и оценка от учителя в учебните часове по учебния предмет български език и литература. 

(2) Степента на усвояване на българския книжовен език от учениците се установява и чрез националните външни оценявания. 

(3) Спазването на книжовноезиковите норми в системата на училищното образование се подпомага и контролира от учителите и другите педагогически специалисти. 

ОПРЕДЕЛЕНИЕ И СТАТУТ НА ПРОФЕСИОНАЛНА ГИМНАЗИЯ „ВЕЛИЗАР ПЕЕВ“ – ГРАД СВОГЕ
Чл. 12. (1) Професионална гимназия „Велизар Пеев“, гр. Своге е институция в системата на училищното образование, в която се обучават, възпитават и социализират ученици и се осигуряват условия за завършване на клас и етап за придобиване на степен на образование. 
(2) Професионална гимназия „Велизар Пеев“, гр. Своге е юридическо лице и има:

 1. наименование – ПРОФЕСИОНАЛНА ГИМНАЗИЯ, ПГ;

 2. официален адрес – ул. „Отец Паисий“, №9;

 3. собствен кръгъл печат;

 4. печат с изображение на държавния герб;

 5. банкова сметка;

 6. номер и шифър по БУЛСТАТ.

(3) Печатът с изображение на държавния герб се полага върху следните документи: 

 1. диплома за средно образование; 

 2. свидетелство за професионална квалификация;

 3. удостоверение за завършен втори гимназиален етап на средно образование; 

(4) Печат с изображение на държавния герб се полага и върху приложенията и дубликатите на документите по ал. 3. 

Чл. 13. (1) Професионална гимназия „Велизар Пеев“ е държавно училище. 

(2) Гимназията е средно училище от VІІI–XII клас включително, което осигурява общообразователна и професионална подготовка. 
УЧИЛИЩНО ОБРАЗОВАНИЕ
Чл. 14.  (1) В Професионална гимназия „Велизар Пеев“ обучението за придобиване на средно образование се осъществява от VIII до XII клас включително в два етапа. 

1. първи гимназиален – от VIII до Х клас включително,  

2. втори гимназиален – от ХI до ХII клас включително. 

(2) Професиите и специалностите, по които се обучават учениците, са следните: „Икономист“, „Икономика и мениджмънт“; „Интелигентни системи“; „Компютърни системи и технологии“; „Техник на компютърни системи“, „Компютърна техника и технологии“; „Компютърен график“, „Компютърна графика“; „Ресторантьорство и кетъринг“, „Ресторантьор“, „Кетъринг“; „Хибридни и електрически пътни превозни средства“; „Техник на транспортна техника“, „Електрически превозни средства“; „Техник на електронна техника“, „Охранителна техника и системи за сигурност“.
Чл. 15. (1) Общообразователната подготовка обхваща следните групи ключови компетентности: 

1. компетентности в областта на българския език; 

2. умения за общуване на чужди езици; 

3. математическа компетентност и основни компетентности в областта на природните науки и на технологиите; 

4. дигитална компетентност; 

5. умения за учене; 

6. социални и граждански компетентности; 

7. инициативност и предприемчивост; 

8. културна компетентност и умения за изразяване чрез творчество; 

 (2) Общата и специфична професионална подготовка се придобива чрез изучаването на учебни предмети заложени в типовите учебни планове по различните специалности от професии.
(3) Целите, съдържанието и характеристиките на професионалната подготовка, както и общообразователните учебни предмети  се определят с държавни образователни стандарти ДОС  
Чл. 16. (1) Учебните часове, предоставени за разширена професионална подготовка, са разпределени в училищния учебен план за изучаване на предмети, които развиват и усъвършенстват отделни компетентности от общата, отрасловата и/или специфичната професионална подготовка в съответствие с интересите и индивидуалните възможности на учениците и с възможностите на училището, в съответствие с ДОС за придобиване на квалификация по професията.
(2) Учебните часове, предоставени за разширена професионална подготовка, може да се използват и за усвояване на резултати от ученето от ДОС за придобиване на квалификация по професия с по-ниска степен на професионална квалификация в съответствие с интересите на учениците и с възможностите на училището.

Чл. 17. (1) За учениците, които се обучават по индивидуални учебни планове, се утвърждават индивидуални учебни програми въз основа на учебните програми по чл. 20 от ПДУ. 

(2) Индивидуалните учебни програми се утвърждават от директора по предложение на екипа за подкрепа за личностно развитие. 

(3) Структурата, условията и редът за утвърждаване на индивидуалните учебни програми се определят с държавния образователен стандарт за приобщаващото образование. 

УЧЕБЕН ПЛАН
Чл. 18. (1) Учебният план разпределя учебното време между учебните предмети за придобиване на училищната подготовка. 

(2) Структурата на учебния план за VІІІ клас обхваща три раздела: 

1. раздел А – задължителни учебни часове; 

2. раздел Б – избираеми учебни часове; 

3. раздел В – факултативни учебни часове.

Чл. 19. (1) Извън часовете в учебните планове се включва за всеки клас, за всяка учебна седмица и по един учебен час за организиране и провеждане на спортни дейности, утвърдени от министъра на образованието и науката по предложение на министъра на младежта и спорта, както и по един учебен час на класа. 

(2) Часът на класа се използва за последователно развитие на класа, за патриотично възпитание и за изграждане на граждански компетентности, включително чрез ученическото самоуправление. 

(3) Организирането и провеждането на спортни дейности по ал. 1 се осъществява от педагогически специалисти в областта на физическото възпитание и спорта с професионална квалификация "учител" или "треньор" по даден вид спорт. 

(4) Обучението и дейностите по ал. 1 може да се осъществяват в блок от часове в зависимост от проблематиката и от потребностите на учениците от паралелката. 
(5) В ПГ „Велизар Пеев“ общият брой задължителни учебни часове е намален за сметка на учебните часове, предвидени за изучаване на учебния предмет музика, като е увеличен общият брой избираеми учебни часове, предвидени за обучение за придобиване на професионална подготовка, при запазване на общия брой учебни часове в раздели А и Б. Чл. 20. (1) Въз основа на училищния учебен план се разработва индивидуален учебен план за учениците в индивидуална форма на обучение, както и при необходимост за: 

1. учениците със специални образователни потребности, които се обучават в дневна или комбинирана форма на обучение; 

2. учениците с изявени дарби. 

(2) Индивидуалният учебен план по ал. 1 се утвърждава със заповед на директора и изпълнението му се контролира ежемесечно от регионалното управление на образованието. 

(3) Индивидуалният учебен план се разработва за учебна година с изключение на случаите, предвидени в държавния образователен стандарт за учебния план. 

(4) Индивидуалният учебен план може да определя разпределение на учебното време по един или по повече учебни предмети, което е различно от рамковия, типовия и училищния учебен план. 
(5) Индивидуалният учебен план на учениците със специални образователни потребности може да съдържа само част от учебните предмети, определени в рамковия, типовия или в училищния учебен план. 

(6) За обучението по всеки предмет от индивидуалния учебен план екипът за подкрепа за личностно развитие разработва индивидуална учебна програма, която се утвърждава от директора на училището. 

(7) Индивидуалната учебна програма по ал. 6 за учениците със специални образователни потребности се разработва въз основа на рамкови изисквания, определени с държавния образователен стандарт за приобщаващото образование. 

Чл. 21. (1) Учениците имат право да завършат определен клас по училищния учебен план, по който са започнали да се обучават в същото училище. 

(2) Лицата, прекъснали обучението си, продължават по училищния учебен план, действащ през учебната година, от която обучението продължава. 

ОРГАНИЗАЦИОННИ ФОРМИ
Чл. 22. (1) Училищното образование се организира в последователни класове. 

(2) Класовете се означават с римски цифри във възходящ ред.  

(3) Продължителността на обучението в един клас е една учебна година за всички форми на обучение с изключение на случаите, предвидени в ЗПУО за индивидуалната и самостоятелната форма на обучение. 

Чл. 23. (1) Учениците, записани за обучение в даден клас в дневна форма на обучение, в зависимост от броя им, се организират в паралелки или групи. 

(2) Паралелките от един клас се обозначават с буквите на българската азбука, които се поставят след номера на класа. 

(3) В зависимост от особеностите на учебния предмет паралелката може да се дели на групи или да се организират сборни групи от различни паралелки от един клас или от различни класове. 

(4) Не се допуска обособяването в паралелки или групи на учениците със специални образователни потребности, които се обучават интегрирано по индивидуален учебен план. 

Чл. 24. Условията и редът за определяне на броя на паралелките в училището, броя на учениците в тях, деленето на паралелките на групи, както и за организиране на индивидуално обучение на ученик от паралелка се определят с държавния образователен стандарт за финансирането на институциите и в съответствие с държавния образователен стандарт за физическата среда и информационното и библиотечното осигуряване на детските градини, училищата и центровете за подкрепа за личностно развитие. 
УЧЕБНО И НЕУЧЕБНО ВРЕМЕ
Чл. 25. (1) Училищното образование се организира в учебни години. 

(2) Учебната година включва учебни срокове, учебни седмици, учебни дни и учебни часове, както и ваканции. 

(3) Учебната година е с продължителност 12 месеца и започва на 15 септември. В случай че 15 септември е почивен ден, тя започва на първия следващ работен ден. 

(4) Броят на учебните седмици в една учебна година и разпределението им по класове се определят с училищния учебен план. 

Чл. 26. (1) В ПГ „Велизар Пеев“ организацията на учебния ден е полудневна. 

(2) Условията и редът за организиране и провеждане на полудневната организация на учебния ден се определят с държавния образователен стандарт за организацията на дейностите в училищното образование. 

Чл. 27. (1) Полудневната организация се осъществява в една смяна –  от 07:45 ч. до 15:00 ч. 
Чл. 28. Седмичното разписание на учебните занятия се изработва от комисия и е съобразено с нормативните изисквания, с психо-физическите особености на учениците и възможностите, които предлага МТБ на училището. Изготвя се два пъти в годината – за всеки срок - и се утвърждава със заповед на директора на училището не по-късно от 3 дни преди започване на всеки учебен срок. 

Чл. 29. (1) За определен учебен ден директорът на училището може със заповед да определи различно от утвърденото седмичното разписание разпределение на учебните часове при: 

1. разместване на часове за определени дни по указания на министъра на образованието и науката и/или началника на регионалното управление на образованието (РУО) във връзка с провеждане на национални и регионални външни оценявания; 

2. разместване на часове във връзка с осигуряване на заместване на отсъстващи учители; 

3. необходимост от провеждане на два последователни учебни часа по един и същ учебен предмет в рамките на учебния ден, които не са предвидени в седмичното разписание за провеждане на класни работи. 

(2) В заповедта по ал. 1 задължително се описват обстоятелствата, наложили определянето на различно от седмичното разписание разпределение на учебните часове в учебния ден. 

Чл. 30. През учебната година учениците ползват есенна, коледна, междусрочна, пролетна и лятна ваканция. 

Чл. 31. (1) По време на учебната година в зависимост от темите в учебното съдържание учениците могат организирано да посещават различни културни и научни институции, прояви и мероприятия в рамките на учебните часове. 

(2) Ред и начин за организиране: 

1. Учителят изготвя мотивирано предложение до директора относно провеждането на мероприятието, съобразно тематичното разпределение; 

2. Директорът определя със своя заповед ред, условия и начин за провеждане. 

(3) За провеждане на организираното посещение се изисква информирано съгласие на родителите/настойниците на учениците. 

(4) За дейностите по ал. 2 директорът на училището информира началника на регионалното управление на образованието до един ден преди реализирането й. 

Чл. 32. Продължителността на учебния час в ПГ „Велизар Пеев“ е следната: 

 1. 45 минути – за часовете по теория;

 2. 45 минути – за часовете по учебна  и лабораторна практика;

 3. 60 минути – за часовете по производствена практика;

Чл. 33. Почивките между първи и втори, шести и седми учебен час са с продължителност от 5 минути. След втория учебен час – 30 минути. Почивките между останалите учебни часове са с продължителност от 10 минути.
Чл. 34. Учебната 2026/ 2027 година започва на 15 септември 2026 година със следния график на учебно време: 
1. Начало и край на ваканциите с изключение на лятната: 
31.10.2026 г. – 02.11.2026 г. вкл. есенна 

24.12.2026 г. – 03.01.2027 г. вкл. коледна 

30.01.2027 г. – 02.02.2027 г. вкл. междусрочна 

03.04.2027 г. – 11.04.2027 г. вкл. пролетна за І – ХI клас 

08.04.2027 г. – 11.04.2027 г. вкл. пролетна за XII клас 
2. Неучебни дни:

05.05. и 07.05.2027 г. за І – ХI клас във връзка с Великден и с Деня на храбростта и Българската армия 

19.05.2027 г. задължителен държавен зрелостен изпит по български език и литература

21.05.2027 г. втори задължителен държавен зрелостен изпит и задължителен държавен изпит за придобиване на професионална квалификация 

25.05.2027 г. във връзка с Деня на светите братя Кирил и Методий, на българската азбука, просвета и култура и на славянската книжовност 

18.06.2027 г. изпит по български език и литература от националното външно оценяване в края на VII клас и по български език и литература с интегриране на други учебни предмети от националното външно оценяване в края на X клас 

21.06.2027 г. изпит по математика от националното външно оценяване в края на VII клас и по математика с интегриране на други учебни предмети от националното външно оценяване в края на X клас
3. Начало на втория учебен срок – 03.02.2027 г.

4. Край на втория учебен срок
13.05.2027 г. ХІІ клас 

02.06.2027 г. І – III клас 

16.06.2027 г. IV – VІ клас 

02.07.2027 г. V – VІ клас (за паралелки в спортни училища) 

02.07.2027 г. VII – ХІ клас (в периода 05.07.2027 г.–31.08.2027г. + 2 седмици за производствена практика за учениците в паралелки с професионална подготовка в Х и XI клас и + 4 седмици за практическо обучение в реална работна среда за учениците в дуална система на обучение в XI клас) 

Чл. 35. Директорът на ПГ „Велизар Пеев“ след решение на педагогическия съвет може да обявява до три учебни дни в една учебна година за неучебни, но присъствени, за което уведомява началника на регионалното управление на образованието. 

ФОРМИ НА ОБУЧЕНИЕ
Чл. 36. (1) Формите на обучение в ПГ „Велизар Пеев“ са: 

1. дневна; 
2. дуална;
3. индивидуална; 

4. самостоятелна. 

 (2) Ученикът не може да се обучава в две или повече форми на обучение едновременно. 

Чл. 37. (1) Дневната форма на обучение е присъствена форма, която се провежда на едносменен режим между 7:45 и 15:00 часа в учебни дни. 

(2) Дневната форма на обучение се организира за паралелки или групи в учебни часове през учебния ден и включва обучението на учениците по учебни предмети или модули. 

(3) В дневната форма на обучение се включват спортните дейности и часа на класа. 
Чл. 38. (1) Индивидуалната форма на обучение включва учебни занятия, както и изпити или текущи проверки по учебни предмети, ако това е предвидено с индивидуалния учебен план. 

(2) Индивидуалната форма на обучение се организира за: 

1. ученици, които по здравословни причини, удостоверени с медицински документ, издаден от съответната лекарска комисия, не могат да се обучават в присъствена форма за повече от 30 последователни учебни дни; 

2. ученици с изявени дарби; 

3. ученици, които по семейни причини желаят да завършат в други срокове обучението си за един или повече класове;
4. ученици със СОП, за които има препоръка от Регионалния екип за подкрепа на личностното развитие. 

(3) Обучението се осъществява по индивидуален учебен план, приет от Педагогическия съвет и утвърден от директора на училището. 

(4) Индивидуалните учебни часове се провеждат в училището. В случаите по ал. 2, т.1, когато ученикът не може да посещава училището, учебните часове се организират в домашни или болнични условия, а в случаите по ал. 1, т. 4 – и в център за подкрепа за личностно развитие. 

(5) Знанията и уменията на учениците се оценяват съгласно Наредбата за оценяване на резултатите от обучението на учениците. 

(6) При обучение по индивидуални учебни програми на ученици със СОП по учебните предмети, по които оценяването е с качествените оценки, се формира само годишна оценка.
Чл. 39. (1) В самостоятелна форма може да се обучават: 

1. ученици в задължителна училищна възраст, които по здравословни причини, удостоверени с медицински документ, издаден от съответната експертна лекарска комисия, определена в Закона за здравето, не могат да се обучават в дневна форма; 

2. ученици в задължителна училищна възраст – по желание на ученика или родителя, по реда на чл. 12, ал. 2 от ЗПУО; 

3. ученици с изявени дарби; 

4. лица, навършили 16 години. 

(2) Самостоятелната форма включва самостоятелна подготовка и изпити за определяне на годишни оценки по учебните предмети от училищния учебен план. 

(3) При самостоятелна форма на обучение се прилага училищният учебен план за дневна форма. 

(4) Учениците по ал. 1, т. 2, които се обучават в самостоятелна форма по желание на родителите и не постигнат необходимите компетентности в съответния клас, продължават обучението си в друга форма на обучение съгласно чл. 44, ал.1 от настоящия правилник, препоръчана от екипа за подкрепа за личностно развитие. 

(5) Самостоятелната форма на обучение за учениците по ал. 1, т. 2 се организира след решение на експертна комисия, създадена към регионалното управление на образованието. 

(6) За провеждането и организацията на самостоятелната форма на обучение за учениците по ал. 1, т. 2 в съответствие с изискванията на ЗПУО се осъществява контрол на всеки учебен срок от експертната комисия към регионалното управление на образованието по ал. 5. В комисията задължително участва представител на Агенцията за социално подпомагане. 

(7) Самостоятелна форма на обучение не може да се организира за ученици по чл. 49, ал.2, т.1 от ЗПУО. 

Чл. 40. (1) Приемането на ученици в самостоятелна форма на обучение се извършва в началото на учебната година, след подадено писмено заявление до директора на училището. 

1. За ученици до 14 г. заявлението се подава от родителя на ученика. 

2. За ученици от 14-18 г. заявлението се подава от ученика със съгласието на родителя, което се удостоверява с подпис. 

3. Над 18 г. учениците сами подават заявление за обучение.
4. Заявлението на ученик в самостоятелна форма на обучение по здравословни причини следва да бъде подкрепено с медицински документ, издаден от компетентния за това орган. 

5. Към заявлението за приемане на ученици в самостоятелна форма на обучение се прилагат документ, удостоверяващ завършен клас и документ за самоличност /актуални документи, удостоверяващи образователния статус на ученика/. 

6. Учениците подават заявление за избор на учебни предмети, предвидени в учебния план за изучаване в избираема подготовка. 

7. Заявлението се регистрира в дневника за входяща кореспонденция. 

Чл. 41. (1) Ученици, които се обучават в дневна, индивидуална и самостоятелна форма на обучение, могат да променят формата на обучението си в началото на учебната година. 

(2) Промяна на формата на обучение се допуска и по време на учебната година, когато се преминава от дневна в самостоятелна форма на обучение след решение на педагогическия съвет. 
(3) При желание за промяна на обучението се подава заявление по образец до директора на училището. 
1. Заявлението до директора на училището се подава от родител /настойник/ на ученика или от самия ученик, когато той е навършил 16 г. В него се посочват причините, предвидени в чл.112 от ЗПУО, поради които се иска смяна на формата от дневна в самостоятелна. 
2. Ученици, които са започнали обучението си в дневна форма на обучение, но преминат в самостоятелна форма на обучение, продължават обучението си по училищния учебен план, по който са започнали да се обучават в същото училище. 
(4) За промяна на формата на обучение директорът на училището издава заповед. 
(5) Извън случаите по ал. 2 промяната на формата на обучение се разрешава от началника на регионалното управление на образованието по подадено заявление от родителя/настойника с изложени мотиви или по искане на директора на училището.

(6) Началникът на регионалното управление на образованието в 10-дневен срок уведомява писмено заявителите за своето решение.

Чл. 42. (1) Учениците в самостоятелна форма на обучение за всяка изпитна сесия подават заявление до директора, в което посочват учебните предмети съгласно учебния план. 

1. Заявлението за допускане до изпити се подава до 10 дни преди съответната изпитна сесия. 

2. Въз основа на подадените заявления се изготвя график на изпитите и се поставя на достъпно място за информация. 

(2) Учениците в самостоятелна форма на обучение, подават писмено заявление до директора за продължаване на обучението в същата форма в срок до началото на учебната година. 

(3) За ученици, които в рамките на сесиите през учебната година не са се явили на нито един изпит: 

1. В случаи, че няма уважителни причини за тяхното неявяване, те се отписват от базата данни на училището. 

2. За включване в обучението отново подават заявление. 
Чл. 43. (1) За ученици в самостоятелна форма на обучение, утвърдени със заповед на директора, се организират 3 изпитни сесии: януарска и април-май – редовни, септември – поправителна.

(2) За ученици, преминали в самостоятелна форма на обучение през текущата учебна година, се организират съответно априлска, юлска и септемврийска изпитна сесия. 
(3) За ученици по чл.39, ал.1, т.2 се организират две редовни сесии след първи срок – февруарска и след втори срок – юлска , като и една поправителна – септември.
(4) Ученик, който се обучава в самостоятелна форма на обучение и не е положил успешно изпитите на определените за това три изпитни сесии, продължава обучението си в същия клас. 

(5) Ученик се отписва от училището, когато се обучава в самостоятелна форма и не се е явил да положи съответните изпити в три поредни сесии. 

Чл. 44. (1) Ученици в самостоятелна форма на обучение, новопостъпващи от други учебни заведения, полагат приравнителни изпити по предмети за изравняване с учебния план на ПГ „Велизар Пеев“, по които има обучение в съответната година, след което на една от следващите сесии в рамките на учебната година могат да се явят на изпити по учебни предмети за следващия клас. 

(2) Ученици в самостоятелна форма на обучение, прекъснали обучението си, но желаещи да го продължат, продължават по училищния учебен план, действащ през учебната година, от която обучението продължава. При успешно издържани приравнителни изпити в рамките на учебната година могат да се явят на изпити по учебни предмети за следващия клас. 

(3) Изпитите се провеждат в съответствие с Наредба №11/ 01.09.2016 г. за оценяване на резултатите от обучението на учениците. 

(4) За всяка изпитна сесия със заповед на директора се определя конкретен ред за организиране и провеждане на изпитите за определяне на годишна оценка на учениците в самостоятелна форма на обучение. 

1. Съставът на комисиите се определя съгласно Наредба за оценяване на резултатите от обучението на учениците. 

2. Изготвените задачи, материали и критерии за оценяване се утвърждават от директора на училището, в съответствие с изискванията на Наредба за оценяване на резултатите от обучението на учениците. 

(5) В един ден не може да се провеждат изпити по повече от един учебен предмет за ученик в самостоятелна форма на обучение. 
ОЦЕНЯВАНЕ НА РЕЗУЛТАТИТЕ ОТ ОБУЧЕНИЕТО НА УЧЕНИЦИТЕ 
Чл. 45.  Знанията и уменията на учениците от VІІІ и ХІ клас се оценяват съгласно Наредба №11/ 01.09.2016 г. за оценяване на резултатите на учениците, 
Чл. 46. (1) Контролните и класните работи се провеждат по график при спазване на следните изисквания: 

1. за една и съща паралелка може да се провежда не повече от една класна или една контролна работа в един учебен ден. 

2. за една и съща паралелка в една учебна седмица не могат да се провеждат повече от две класни или три контролни работи. 

3. не се провеждат класни работи в последната седмица от учебния срок. 

(2) Графикът по предходната алинея се изготвя от зам.-директора по предложение на учителите по съответните учебни предмети, утвърждава се със заповед на директора на училището до две седмици след началото на всеки учебен срок и се поставя на видно място в училището. 

(3) За графика по ал.1 учителите по съответния учебен предмет информират учениците, а класните ръководители – родителите в началото на всеки учебен срок.
Чл. 47. (1) Текущите, срочните и годишните оценки се вписват в дневника на класа. 

(2) Текущите изпитвания се осъществяват в процеса на обучение, като част от тях са въз основа на проекти. Те са инструмент за обратна връзка и за мотивация за учене. В резултат на текущите изпитвания се поставят текущи оценки и брой точки, въз основа на които се формират срочни или годишни оценки. 

(3) Оценката е показател за степента, в която компетентностите, постигнати от учениците в резултат на обучението, съответстват на определените с държавния образователен стандарт за общообразователната подготовка, с държавния образователен стандарт за профилираната подготовка и/или с учебната програма по съответния учебен предмет или модул за съответния клас. 

(4) Не се поставят оценки по учебните предмети, модули или дейности, предвидени за изучаване във факултативните часове от училищния учебен план. 

(5) Срочна оценка не се формира без наличието на минималния брой текущи изпитвания поради отсъствие на ученика в повече от 25 % от часовете по учебния предмет в съответния вид училищна подготовка. В този случай ученикът полага изпит за определяне на срочна оценка. 

(6) Годишна оценка не се формира на учениците, обучавани в дневна форма, по учебен предмет, ако отсъствията на ученика от учебни часове през втория учебен срок надхвърлят 25% от учебните часове по съответния предмет, предвидени по училищния учебен план за съответната паралелка, и това не позволява да бъде осъществен минималният брой текущи изпитвания. В този случай ученикът полага изпит за определяне на срочна оценка. 
Чл. 48. Изпити в процеса на училищното обучение: 

1. Приравнителни;
2. За промяна на оценката – поправителни, за промяна на годишни оценки в VII, XI и XII клас, за промяна на окончателна оценка при завършване на първи и втори гимназиален етап на средно образование; 
3. За определяне на срочна или на годишна оценка по учебен предмет.
4. За установяване степента на постигане на компетентностите, определени в учебната програма по учебен предмет за определен клас; 

5. За установяване степента на постигане на компетентностите, определени с държавния образователен стандарт за общообразователната подготовка, с държавния образователен стандарт за профилираната подготовка за определен етап от степента на образование; 

6. Държавни зрелостни;
7. Държавни изпити за придобиване на степен на професионална квалификация. 

(8) Редът и начинът за провеждане на изпитите по ал. 6 и ал. 7 се определя от Наредба №11 за оценяване на резултатите от обучението на учениците. 
Чл. 49. (1) Приравнителните изпити се провеждат: 
1. При преместване на ученик от VIII до ХII клас включително в паралелка на същото или в друго училище, ако училищният учебен план за съответната паралелка на приемащото училище и на училището, от което ученикът се премества, са разработени въз основа на различни рамкови или типови учебни планове. 
2. За лице, прекъснало обучението си, което желае да го продължи и да възстанови статута си на ученик.
4. За лице, прекъснало обучението си, което желае да го продължи и да възстанови статута си на ученик. 
5. За ученик, завършил определен период или клас от училищно обучение или етап от степен на образование. 
(2) Приравнителни изпити, в резултат на които се поставя годишна оценка, се провеждат в съответствие с учебната програма по определен учебен предмет или модул за съответния клас. 

(3) Редът и начинът за провеждане на изпитите се определя от Наредба №11 за оценяване на резултатите от обучението на учениците. 
Чл. 50. (1) Поправителни изпити се полагат от ученици, когато годишната им оценка е слаб (2) по някой от учебните предмети или модули, изучавани в задължителните или избираемите учебни часове, а в спортните училища - и във факултативните учебни часове по учебен предмет от специализираната подготовка. 
(2) Поправителните изпити се полагат върху учебното съдържание, включено в учебната програма по съответния учебен предмет или модул за съответния клас и за съответния вид подготовка.

(3) Поправителните изпити се организират в редовни и в допълнителни сесии. 

(4) Редовните поправителни сесии са две и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на училището. 

(5) Редовните поправителни сесии за учениците от ХII клас са две и се провеждат до две седмици след приключване на учебните занятия и до един месец преди началото на учебната година по ред, определен със заповед на директора на училището. 

Чл. 51. Изпити за определяне на срочна или на годишна оценка по учебен предмет:

(1) Учениците, обучавани в дневна форма, чиито отсъствия надхвърлят 25% от учебните часове по отделен предмет, предвидени по училищния учебен план за съответната паралелка през учебния срок, което не позволява да бъде формирана срочна оценка поради невъзможност да бъде осъществен минималният брой текущи изпитвания. 
(2) Изпитът за определяне на срочна оценка се полага върху учебното съдържание, включено в учебната програма по съответния учебен предмет, изучавано през съответния учебен срок; 

Чл. 52. (1) В зависимост от оценяващия оценяването може да е: 

1. вътрешно – когато оценката се поставя от обучаващия учител; 

2. външно – когато оценката се поставя от комисия или от лице, различно от обучаващия учител. 

(2) В зависимост от организацията и обхвата си оценяването в процеса на училищното обучение може да е: 

1. национално – обхваща ученици от един клас в цялата страна; 

2. регионално – обхваща ученици от един клас в рамките на една или няколко области; 

3. училищно – обхваща ученици от един клас в рамките на отделно училище; 

4. групово – обхваща част или всички ученици от една или повече паралелки; 

5. индивидуално – за отделен ученик. 

(3) В края на Х клас се провежда национално външно оценяване по БЕЛ, по математика с интегриране на други учебни предмети; по желание на ученика: чужд език и информационни технологии за измерване на дигиталните компетентности, определени с държавния образователен стандарт за общообразователната подготовка. 

(4) Форматът на националното външно оценяване по ал. 3, учебните предмети, по които то се извършва, както и условията и редът за организацията и провеждането му се определят с държавния образователен стандарт за оценяването на резултатите от обучението на учениците. 

Чл. 53. Срочните и годишните оценки от VІІІ ИИЧЕ и РИЧЕ до ХII клас се вписват в личното образователно дело на ученика въз основа на дневника на класа и изпитните протоколи. Оформянето на ЛОД на учениците се извършва от класния ръководител. 

Чл. 54. (1) Оценката съдържа качествен и количествен показател. 

(2) Оценките, които може да се поставят, са: "отличен (6)", "много добър (5)", "добър (4)", "среден (3)", "слаб (2)". 

(3) На учениците със специални образователни потребности, които се обучават по индивидуална учебна програма, се поставят оценки само с качествен показател, които може да са: "постига изискванията", "справя се" и "среща затруднения". 

(4) Когато се установи, че учениците по ал. 3 са постигнали изискванията на учебната програма по учебен предмет от училищния учебен план, се поставя оценка с количествен показател и по този учебен предмет и обучението по индивидуална учебна програма се преустановява. 

Чл. 55. Основните компоненти на оценяването, видовете и формите на оценяване, както и организацията, условията и редът за извършването му се определят с държавния образователен стандарт за оценяването на резултатите от обучението на учениците.
Чл. 56. (1) Когато за приемане на места, определени с държавния или с допълнителния план-прием, се налага превръщане в точки на оценките от документите за завършен етап или за завършена основна степен на образование, се прилага следната скала:

1. отличен 6 се приравнява на 50 точки;

2. много добър 5 се приравнява на 39 точки;

3. добър 4 се приравнява на 26 точки;

4. среден 3 се приравнява на 15 точки.

(2) Скалата по ал. (1)  не се прилага за превръщане на точките в оценки, когато оценката е изразена в точки.
ЗАВЪРШВАНЕ НА КЛАС, ЕТАП И СТЕПЕН НА ОБРАЗОВАНИЕ
Чл. 57. (1) Ученик завършва успешно клас, ако има годишни оценки най-малко "среден (3)" по всички учебни предмети, предвидени в училищния учебен план за съответния клас в задължителните и в избираемите учебни часове.
(2) Ученик, успешно завършил определен клас, продължава обучението си в следващия клас. 

Чл. 58. (1) Ученик, който има годишна оценка "слаб (2)" по учебен предмет или модул, полага изпит за промяна на оценката по учебния предмет или модул при условия и по ред, определени с държавния образователен стандарт за оценяването на резултатите от обучението на учениците. 

(2) В случаите по ал. 1 ученик, който не се е явил или не е положил успешно изпита за промяна на оценката, повтаря класа. 

Чл. 59. За учениците по чл. 59 се организира допълнително обучение по време на лятната ваканция при условия и по ред, определени със заповед на директора на училището. При необходимост допълнителното обучение може да продължи и през следващата учебна година. 

Чл. 60. (1) Учениците от XII клас, които имат оценка слаб (2) по учебни предмети от задължителната и професионална подготовка на редовните или допълнителната поправителни сесии или не са се явили на поправителни изпити, не повтарят класа. Те могат да се явяват на поправителни изпити в сесии, определени със заповед на директора. 

(2) Учениците повтарят класа в случаите, когато в края на учебната година нямат оформена оценка, без да са налице уважителни причини за това. 

Чл. 61. (1) Ученик със специални образователни потребности не повтаря класа. 

(2) За обучението на ученик със специални образователни потребности, който има годишна оценка "слаб (2)" по учебен предмет, по преценка на екипа за подкрепа за личностно развитие в следващия клас може да се разработва индивидуална учебна програма по съответния учебен предмет. 

(3) В случаите по ал. 2, когато за ученика не е разработена индивидуална учебна програма по учебния предмет, по който има оценка "слаб (2)", през следващата учебна година той полага изпит за промяна на оценката по този учебен предмет. 

Чл. 62. (1) Учениците, успешно завършили ХІІ клас, се явяват на държавни зрелостни изпити. 

(2) Зрелостниците, обучавани по училищен учебен план, който осигурява професионална подготовка, придобиват средно образование след успешно полагане на задължителен държавен зрелостен изпит по учебния предмет Български език и литература и на задължителен държавен изпит по теория и практика на съответната професия . 

Чл. 63. Придобиването на средно образование се удостоверява с диплома за средно образование, в която се вписва и общият успех. Дипломата за средно образование е окончателна и дава право за продължаване на образованието. 

Чл. 64. Учениците не може да повтарят успешно завършен клас и повторно да придобиват образование от една и съща степен в училищата, освен в случаите, предвидени в нормативен акт. 

Чл. 65. Условията и редът за завършване на определен клас и определен етап от степента на образование и за преминаване в следващ клас или етап от степента на образование се определят най-късно до началото на съответната учебна година на съответния клас или етап. 

Чл. 66. (1) Изискванията към съдържанието на документите за завършен клас, етап или степен на образование се определят с държавния образователен стандарт за информацията и документите. 

(2) Министърът на образованието и науката организира създаването и воденето на информационен регистър за документите за завършено основно образование и средно образование. 
ПРИЗНАВАНЕ, ПРИРАВНЯВАНЕ И ВАЛИДИРАНЕ НА РЕЗУЛТАТИ ОТ УЧЕНЕТО
Чл. 67. (1) Завършен период, клас, етап и завършена степен на училищно образование в училище на чужда държава се удостоверява с документ, издаден от училище, създадено по законоустановения ред в страната, в която са издадени документите, и считано за част от системата на светското училищно образование на съответната държава. 

(2) Завършено обучение за придобиване на компетентности по учебните предмети български език и литература, история и цивилизации, география и икономика в частта им, отнасяща се до историята и географията на България, осъществено от финансирани при условията и по реда на ЗПУО организации на българи, живеещи извън Република България, се удостоверява с документ, издаден в съответствие с държавния образователен стандарт за информацията и документите. 

(3) Завършен период, клас, етап или завършена степен на училищно образование в училище от системата на Европейските училища се удостоверява с документ, издаден от съответното училище.
Чл. 68. (1) Признаването е официално писмено потвърждение на съответствието на завършен период, клас, етап, завършена степен на училищно образование и придобита професионална квалификация в училище на чужда държава или в училище от системата на Европейските училища с тези в училищното образование в Република България. 

(2) Признаването по ал. 1 се извършва с цел: 

1. достъп до обучение в системата на предучилищното и училищното образование; 
2. достъп до професионално обучение;
3. достъп до обучение в системата на висшето образование; 

4. улесняване на достъпа до пазара на труда. 

(3) Признаването по ал. 1 може да има за цел и достъп до кандидатстване за придобиване на правоспособност за управление на моторно превозно средство (МПС). 
 (4) За целите на достъпа до обучение в системата на висшето образование процедурата по признаване може да включва и приравняване на оценките по един или повече учебни предмети, които са изучавани в училищното образование, но не са отразени в документа за завършено средно образование. 

(5) Признаването на завършен период, клас, етап или степен на училищно образование и професионална квалификация се извършва еднократно на територията на Република България. 

(6) Признаването на завършен период или клас се урежда с държавния образователен стандарт за оценяването на учениците.
Чл. 69. Валидиране на компетентности се извършва на лице: 

1. навършило 16 години, което няма придобито основно или средно образование; 

2. придобило средно образование в случаите, когато определен учебен предмет по чл. 135 от ЗПУО не е включен в дипломата му; 

3. в задължителна училищна възраст, търсещо или получило закрила по Закона за убежището и бежанците – за придобити компетентности за завършен период от училищно обучение или за завършен клас или етап от основната степен на образование, както и клас от първи гимназиален етап или за първи гимназиален етап, когато е невъзможно да предостави съответния документ; 

4. със СОП, придобило съответния документ с оценки с качествен показател - за придобити компетентности за завършен период от училищно обучение или за завършен клас или етап от основната степен на образование, както и клас от първи гимназиален етап или първи гимназиален етап на средното образование. 

Чл. 70. (1) Валидиране на компетентности може да се извършва: 

1. по определен учебен предмет за един или няколко класа от основната степен на образование; 

2. по учебен предмет измежду учебните предмети български език и литература, чужд език - английски, френски, немски, италиански, испански или руски, математика, информационни технологии, физика и астрономия, биология и здравно образование, химия и опазване на околната среда, история и цивилизации, география и икономика и философия; 

3. по всички общообразователни учебни предмети, предвидени за изучаване в задължителните учебни часове на рамковия учебен план за определен клас от основната степен на образование; 

4. по учебните предмети, необходими за завършване на начален етап или на прогимназиален етап от основната степен на образование; 

5. по учебните предмети или модули, необходими за придобиване на професионална квалификация. 
(2) За допускане до валидиране лицето подава заявление до директора на училището, към което задължително прилага документ за завършен предходен клас или етап при спазване изискванията на чл.168 от Закона за предучилищно и училищно образование. 

(3) Придобитите компетентности чрез неформално обучение и информално учене се оценяват чрез полагане на един или няколко изпита.

(4) Оценката, получена при полагане на изпит за валидиране на компетентности, не може да се променя.
(5) В случай че на някой от изпитите по чл. 85, ал. 3 и 5 оценката е слаб (2), лицето може да се явява на този изпит до успешното му полагане при зачитане на оценките от успешно положените изпити. 

(6) Удостоверение за валидиране по чл. 168 ЗПУО се издава след успешно полагане на съответните изпити по чл. 125, ал. 1. Удостоверенията се издават по реда на държавния образователен стандарт за информацията и документите, като в тях се вписват и резултатите от изпитите.
 (7) Валидирането на компетентности се урежда с държавния образователен стандарт за оценяването на учениците.
 (8) Съответният документ за валидиране се издава само при успешно полагане на всички изпити по ал. 3 и 5. 

ПЛАН-ПРИЕМ. ПОСТЪПВАНЕ И ПРЕМЕСТВАНЕ НА УЧЕНИЦИ 
ПЛАН-ПРИЕМ 
Чл. 71. (1) Учениците постъпват в ПГ „Велизар Пеев“ – гр. Своге на местата, определени с училищния и с утвърдения държавен план-прием. 

(2) Училищният план-прием определя броя на местата, на които учениците постъпват в VІІІ клас.

Чл. 72. (1) Условията и редът за приемане на учениците в ПГ „Велизар Пеев“ – гр. Своге се определят съгласно изискванията на Наредбата за организацията на дейностите в училищното образование /глава четвърта, раздел първи/ и в изпълнение на дейностите, предвидени в училищен план за приемане на ученици в VIII клас
(2) Училищният план-прием за предстоящата учебна година се утвърждава със заповед на директора в срок до 30 март след становище на обществения съвет и се публикува на интернет страницата на училището. 

ПРЕМЕСТВАНЕ НА УЧЕНИЦИ 

Чл. 73. (1) Условията и редът за преместване на учениците в ПГ „Велизар Пеев“ – гр. Своге се извършват съгласно изискванията на Наредбата за организацията на дейностите в училищното образование. 

(2) Учениците могат да се преместват от една паралелка на училището в друга при наличие на свободни места и след подадено писмено заявление от родителя с мотивите за преместването. 
(3) Ученици може да се преместват в паралелки в същото училище над утвърдения училищен план-прием, ако условията на физическата среда позволяват това: 

1. със заповед на директора на училището в рамките на допустимия брой ученици в паралелка по чл. 61, ал. 4 от Наредбата за финансирането на институциите в системата на предучилищното и училищното образование; 

2. когато броят на учениците във всички паралелки от съответния клас в училището е определен при условията на чл. 61, ал. 4 от Наредбата за финансирането на институциите в системата на предучилищното и училищното образование, със заповед на директора на училището, ако е получено разрешение на министъра на образованието и науката по реда на чл. 61, ал. 5 от Наредбата за финансирането на институциите в системата на предучилищното и училищното образование. 

(4) Ученици може да се преместват в паралелки в същото училище над утвърдения държавен, съответно допълнителен държавен, план-прием, ако условията на физическата среда позволяват това и е налице условието по чл. 107а, ал. 1, т. 4, със заповед на директора на училището след получено разрешение на министъра на образованието и науката по реда на чл. 61, ал. 6 от Наредбата за финансирането на институциите в системата на предучилищното и училищното образование. Чл. 107. (Изм. - ДВ, бр. 77 от 2017 г., доп. - ДВ, бр. 82 от 201
Чл. 74. (1) При преместването си учениците от VІІІ до Х клас включително полагат приравнителни изпити, когато училищните учебни планове на приемащото училище и училището, от което ученикът се премества, са разработени въз основа на различни рамкови или типови учебни планове. 

Чл. 75. (1) Учениците може да се преместват, както следва: 

1. от VIII до Х клас включително - не по-късно от 30 учебни дни преди края на всеки учебен срок;

3. в XI клас и XII клас - не по-късно от 30 учебни дни преди края на всеки учебен срок по същата специалност от професия;

 (2) При различие между училищните учебни планове учениците полагат приравнителни изпити при условия и по ред, определени от приемащото училище.

Чл. 76. (1) Учениците се преместват при спазване на следните условия и ред: 

1. подаване на писмено заявление от родителите и/или ученика съгласно чл. 12, ал. 2 на ЗПУО до директора на училището; 

2. до три работни дни от получаване на заявлението директорът на училището потвърждава пред родителя възможността за записването на ученика, уведомява чрез НЕИСПУО директора на училището, в което ученикът се е обучавал, и му предоставя копие на заявлението. 

(2) До пет работни дни от получаване на информацията по т. 2 директорът на училището, в което се е обучавал ученикът, издава удостоверение за преместване и го предоставя на директора на приемащото училище заедно с копие на училищните учебни планове, по които ученикът се е обучавал в класовете в първи и втори гимназиален етап.
(3) Директорът на ПГ „Велизар Пеев“ – гр. Своге до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план и необходимите приравнителни изпити, ако има такива. 

(4) Ученикът се счита за преместен от датата, посочена в заповедта на директора на ПГ „Велизар Пеев“ – гр. Своге.
Чл. 77. (1) Приравнителните изпити по чл. 148, ал. 2 от ЗПУО се организират по ред и условия, определени от директора на ПГ „Велизар Пеев“ – гр. Своге.
(2) При преместване на ученици със специални образователни потребности се спазват изискванията на държавния образователен стандарт за приобщаващо образование. 
УЧЕНИЦИ 
ОСНОВНИ ПРАВА И ЗАДЪЛЖЕНИЯ 

Чл. 78. (1) Учениците имат следните права: 
1. Да получат в началото на учебната година за безвъзмездно ползване учебници и учебни комплекти.
2. да избират между учебните предмети и предмети, предложени от училището за Разширена професионална подготовка за изучаване, както и във факултативните учебни часове; 

3. да получават библиотечно-информационно обслужване; 

4. да получават обща и допълнителна подкрепа за личностно развитие; 

5. да участват в проектни дейности; 

6. да дават мнения и предложения за училищните дейности, включително за избираемите и за факултативните учебни часове; 

7. чрез формите на ученическо самоуправление да участват в обсъждането при решаване на въпроси, засягащи училищния живот и училищната общност, в т. ч. училищния учебен план; 

8. да получават съдействие от училището и от органите на местното самоуправление при изразяване на мнението си по въпроси, които пряко ги засягат, както и при участие в живота на общността; 

9. да получават информация по въпроси, свързани с неговото обучение, относно правата и задълженията му в училище, правилата за вътрешния ред и училищната дисциплина - при постъпването му в училище, в началото на всеки учебен срок, както и при поискване; 

10. да бъдат консултирани във връзка с професионалното му ориентиране и развитие, да бъде насочван, стимулиран и подпомаган в съответствие с неговите потребности, желания и способности; 

11. да се обучават и възпитават в здравословна и сигурна среда, както и да получава защита при накърняване на правата и достойнството му; 

12. да се ползват от формите за насърчаване на равния достъп до образование при условия и по ред, определени в нормативен акт; 

13. да ползват безплатно училищната материално-техническа база по ред, определен от директора на училището, в учебно и в извънучебно време за развитие на интересите и способностите си. 

14. да бъдат поощрявани с морални и материални награди за високи постижения в учебната, извънкласната и извънучилищната дейност и за приноса си за развитието на училищната общност; 

15. да дават мнения и предложения по отношение на организацията и провеждането на цялостната училищна дейност; 

16. да участват, включително с присъствието на родител, при решаване на въпроси, засягащи негови права и интереси; 

17. да посещават консултации по различните предмети, съгласно утвърден график - за пропуснати знания или за надграждането им. 
18. да получават в началото на всяка учебна година учебници и учебни комплекти за безвъзмездно ползване.
19. Учениците, за които е противопоказно участието в часовете по спортни дейности и в часовете по физическо възпитание и спорт, имат право да бъдат освободени от тях, както следва:
1. Видът на заболяването и заключението за освобождаването се удостоверява с медицинска експертиза за временна неработоспособност, експерти за вид и степен на увреждане или експертиза за трайно намалена работоспособност; 

2. Въз основа на представените медицински документи директорът определя със заповед учениците, освободени по здравословни причини от учебните часове по спортни дейности и в часовете по физическо възпитание и спорт и срока за освобождаване; 

3. В заповедта по т. 2 се посочва какво ще правят учениците във времето, определено за тези часове 

(2) Учениците участват в училищния живот и в организационното развитие на училището чрез различни форми на ученическо самоуправление на ниво паралелка и училище, съгласно Плана на Ученическия съвет и плана на класния ръководител. 

(3) Учениците имат право да получават стипендии при условия и по ред, определени от Министерския съвет. 

Чл. 79. (1) Учениците имат следните задължения: 

1. да присъстват и да участват в учебните часове и занимания; 

2. да съхраняват авторитета на училището и да допринася за развитие на добрите му традиции; 

3. да се явяват в училище с облекло и във вид, които съответстват на положението му на ученик и на добрите нрави/ без джапанки, къси панталони, дълбоки деколтета, гол гръб, голота около кръста, в чист и спретнат външен вид, прилична прическа, която не допуска косите да закриват очите; допуска се лек дневен грим; да не употребява нецензурни думи и да не прави обидни квалификации, да не псува и да не присвоява чужди вещи/. 

4. да уважава и да не накърнява честта и достойнството на ученици, учители и служители на училището, както и да не прилага физическо и психическо насилие, включително чрез социалните мрежи; 

5. своевременно да уведомява учител, педагогически съветник и/или ръководството на училището, ако е станал жертва и/или свидетел на тормоз; 

6. да не участва в хазартни игри, да не употребява наркотични вещества и алкохол, да не пуши в училище – сградата, двора, прилежащите тротоари. 
7. да не използва мобилен телефон и други технически и електронни средства по време на час без разрешение на учителя; 

8. да не пречи на учителя при и по повод изпълнение на служебните му задължения, както и на съучениците си по време на учебните часове; 

9. да не носи оръжие, както и други предмети, които са източник на повишена опасност, да не вкарва външни лица в сградите на училището; 

10. да не бъде на обществени места без придружител в съответствие с изискванията на Закона за закрила на детето; 

11. да опазва материално-техническата база и чистотата на територията на училището. За причинени от него щети ученикът носи материална отговорност в размер на стойността на повреденото имущество плюс стойността на ремонта. В случай че конкретният извършител не се установи, сумата се заплаща солидарно от всички ученици, учещи в класната стая.
12. да не носи и използва в училище електроуреди / таблети, преси, маши, зарядни за телефон и др./
13. да се явява на училище в добро здравословно състояние; да предпазва себе си и другите от зарази и паразити. 
14. да върне в края на учебната година учебниците и учебните комплекти, които е получил за безвъзмездно ползване.
(2) Ученикът може да отсъства от училище по уважителни причини в следните случаи: 

1. По медицински причини, за което в училището се изпраща по електронен път медицински документ от лекар или от лекар по дентална медицина; 

2. Поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя; 

3. До 15 учебни дни в една учебна година с мотивирано заявление от родителя до класния ръководител, но не повече от 5 дни наведнъж; 

4. Заявлението по ал. 1, т. 3 се подава преди отсъствието на ученика, а ако това е невъзможно, родителят уведомява класния ръководител в първия ден от отсъствието на ученика от училище. 
(2) Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в учебния час.

(3) Не може да отсъства от учебния час по учебния предмет физическо възпитание и спорт ученик в случаите по ал. 2, за който е противопоказно физическо натоварване, но не и присъствието в учебния час. 

(4) В случаите по ал. 2, когато освобождаването е за целия учебен срок или за учебната година, ученикът няма право да напуска територията на училището по време на учебния час, а директорът въз основа на представените медицински документи определя със заповед начина на уплътняване за ученика на времето, определено за учебните часове. Заповедта се съобщава на родителя на ученика. 
(5) Неизпълнението на задълженията в Правилника за дейността на училището е нарушение на училищната дисциплина. 

Чл. 80. (1) Ученик е този, който е записан в училище за обучение за завършване на клас. 

(2) Ученик се отписва от училището, когато: 

1. се премества в друго училище; 

2. се обучава в дневна форма и не е посещавал училище по неуважителни причини за период, по-дълъг от два месеца; 

3. се обучава в самостоятелна или индивидуална форма и не се е явил да положи съответните изпити в три поредни сесии. 

(3) В случаите по ал. 2, т. 2 и 3, когато ученикът е в задължителна училищна възраст, директорът на училището уведомява съответната общинска или районна администрация, регионалното управление на образованието и органите за закрила на детето. 

Чл. 81. (1) Отсъствие на ученик от учебен час без уважителни причини е отсъствие по неуважителни причини. 

(2) Закъснениe за учебeн час до 20 минути се счита за 1/2 отсъствие по неуважителни причини. 

Чл. 82. (1) Броят на отсъствията на ученика се отбелязва в дневника на класа. 
(2) След всеки 3 допуснати отсъствия на ученика от училище по неуважителни причини, класният ръководител уведомява родителя/представителя на ученика/лицето, което полага грижи за ученика, и обсъжда с него възможностите за отстраняване на причините за отсъствията. 

ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ

Чл. 83. (1) ПГ „Велизар Пеев“ – гр. Своге осигурява подкрепа за личностно развитие на учениците съвместно с държавните и местните органи и структури и доставчиците на социални услуги. 

(2) При работата с учениците училището основава дейността си на принципа на позитивната дисциплина, която се свързва с мерки и подходи, гарантиращи изслушване на ученика, осъзнаване на причините за проблемното му поведение и предоставяне на възможност за усвояване на добри поведенчески модели спрямо себе си и останалите. 

(3) При работата с учениците ПГ „Велизар Пеев“ – гр. Своге основава дейността си на принципа на превенцията на обучителните трудности и ранното оценяване на риска от тях. Тези мерки са: 

1. допълнително обучение по учебни предмети при условията на ЗПУО;
2. консултации по учебни предмети и допълнителни консултации по учебни предмети, които се провеждат извън редовните учебни часове. 

Чл. 84. (1) ПГ „Велизар Пеев“ – гр. Своге има етичен кодекс на училищната общност, който е приет след съгласуване с представители на обществения съвет, настоятелството и на ученическия съвет и е утвърден на заседание на педагогическия съвет. 

(2) Етичният кодекс е изготвен по разбираем за учениците начин и е поставен на видно място в училищната сграда. 

(3) Етичният кодекс се публикува на интернет страницата на училището. 

Чл. 85. (1) На учениците в се предоставя подкрепа за личностно развитие, която осигурява подходяща физическа, психологическа и социална среда за развиване на способностите и уменията им. 

(2) Подкрепата за личностно развитие се прилага в съответствие с индивидуалните образователни потребности на всеки ученик. 

(3) За реализиране на общата и допълнителната подкрепа в училището работят педагогически съветници и специалисти от Центъра за подкрепа на личностното развитие. 

Чл. 86. (1) Общата подкрепа за личностно развитие включва: 

1. екипна работа между учителите и другите педагогически специалисти; 

2. допълнително обучение по учебни предмети при условията на този закон; 

3. допълнителни консултации по учебни предмети, които се провеждат извън редовните учебни часове; 

4. консултации по учебни предмети; 

5. занимания по интереси; 

6. грижа за здравето; 

7. поощряване с морални и материални награди; 

8. дейности по превенция на насилието и преодоляване на проблемното поведение; 

9. ранно оценяване на потребностите и превенция на обучителните затруднения; 

Чл. 87. Екипната работа между учителите и другите педагогически специалисти включва обсъждане на проблеми и обмяна на добри практики при работата им с едни и същи ученици с цел повишаване ефективността на педагогическите подходи. 

Чл. 88. Заниманията по интереси се организират за развитие на способностите и на компетентностите на учениците, за изява на дарбите им в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство. 

Чл. 89. (1) Учениците се поощряват с морални и с материални награди за високи постижения в образователната дейност, в заниманията по интереси и за приноса им към развитието на училищната общност. 

(2) По предложение на педагогически специалист и с решение на педагогическия съвет, директорът със своя заповед награждава учениците. Наградите са: 

1. Морални: 

1.1. Почетен знак – плакет. Присъжда се за особени заслуги към училището, изяви на международни форуми, публикации в местния и националния печат, без наложени наказания от педагогическия съвет в курса на обучение в гимназиалните етапи. 

1.4. Почетен знак - медал. Присъжда се на ученици за успех отличен 6.00 от курса на обучение в гимназиалните етапи, отличен успех от държавни зрелостни изпити, призови отличия от национални форуми, без наложени наказания от Педагогическия съвет за гимназиалните етапи на обучение. 

1.5. Грамота – връчва се за отличен успех от курса на обучение в гимназиалните етапи, за изяви на местни, регионални и национални форуми, културни и спортни мероприятия, допринасящи за издигане авторитета на училището, без наложени наказания от педагогическия съвет за гимназиалните етапи на обучение. 

2. Материални. 

Чл. 90. (1) ПГ „Велизар Пеев“ – Своге осъществява дейности по превенция на тормоза и насилието, както и дейности за мотивация и преодоляване на проблемното поведение на учениците. 

(2) В работата по превенция на тормоза и насилието сред учениците, ПГ „Велизар Пеев“ – Своге прилага Механизъм за противодействие на училищния тормоз между учениците в училище при спазване изискванията на чл. 186 от ЗПУО. 

Чл. 91. (1) Допълнителната подкрепа за личностно развитие включва: 

1. работа с дете и ученик по конкретен случай; 
2. осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; 

3. ресурсно подпомагане. 

(2) Допълнителната подкрепа за личностно развитие се предоставя на деца и ученици: 

1. със специални образователни потребности; 

2. в риск;
(3) Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на детето или ученика. Планът за подкрепа за децата и учениците по ал. 2, т. 1 определя и часовете за ресурсно подпомагане. 

Чл. 92. (1) Допълнителната подкрепа се предоставя въз основа на оценката на индивидуалните потребности, която се извършва от екип за подкрепа за личностно развитие в училището. 

(2) Съставът и дейността на екип за подкрепа за личностно развитие в училището се определя със заповед на директора в съответствие с чл. 188 – 193 включително от ЗПУО и държавния образователен стандарт за приобщаващото образование. 
САНКЦИИ НА УЧЕНИЦИТЕ 

Чл. 93. (1) За неизпълнение на задълженията, определени в ЗПУО, нормативни актове по неговото прилагане и в настоящия правилник, след изчерпване на останалите механизми за въздействие върху вътрешната мотивация и за преодоляване на проблемното поведение на учениците, може да се налагат следните санкции: 

1. забележка; 

2. предупреждение за преместване в друго училище; 

3. преместване в друго училище; 

4. преместване от дневна форма в самостоятелна форма на обучение. 

(2) Когато ученикът възпрепятства провеждането на учебния процес, учителят може да го отстрани до края на учебния час. За времето на отстраняване на ученика от час не се отбелязват отсъствия. Наложената мярка се документира в дневника на класа. Учителят уведомява чрез отговорника на класа педагогическия съветник или зам.-директора. Те предприемат дейности за мотивация и за преодоляване на проблемното поведение. 
(3) Когато ученикът се яви в училище с облекло или във вид, които са в нарушение на Правилника за дейността на училището, както и когато състоянието му не му позволява да участва в образователно-възпитателния процес, той се отстранява от училище до отпадане на основанието за отстраняването му. 

1. При налагане на мярката „отстраняване от училище“ се прилага следната процедура: 

1.1. След получена информация за обстоятелствата, директорът издава заповед за отстраняване.
1.2. Представител на ръководството или упълномощен от него служител информира родители и /или компетентните органи, когато това се налага. 

 (4). Мярката по ал. 2 не може да се налага на ученици със СОП, когато поведението им е резултат от увреждането или нарушението на здравето. 

Чл. 94. (1) Случаи, в които се налага санкция „забележка“ по чл. 199, ал.1, т.1 от ЗПУО: 

1.1. Допуснати над 5 отсъствия от учебни занятия без уважителни причини. 

1.2. Системно явяване без учебни помагала и домашни работи. 

1.3. Създаване на пречки на учителя при изпълнение на служебните му задължения, регистрирани като забележки в дневника на класа. 

1.4. Неизпълнение на законните разпореждания на длъжностни лица в училището във връзка с осигуряването на безопасни условия на обучение, възпитание и труд. 

1.5. Когато ученикът използва мобилна техника по време на час без разрешение на учителя, учителят има право да я изземе и да я предаде на родителя. 

Чл. 95. (1) Санкцията „забележка“ се налага със заповед на директора по мотивирано писмено предложение на класния ръководител. 

(2) Директорът задължително писмено уведомява родителя/представителя на ученика/лицето, което полага грижи за ученика, за откриването на процедура по налагане на санкциите по ал. 3, като задължително посочва извършеното от ученика нарушение. 

Чл. 96. (1) Случаи, в които се налага санкция „предупреждение за преместване в друго училище“ по чл. 199, ал.1, т.3 от ЗПУО: 

1.1. Допуснати над 10 отсъствия по неуважителни причини.

1.2. Отправяне на заплахи, упражняване на насилие и тормоз, предизвикване на конфликти, уронващи честта и достойнството на ученици, преподаватели и други лица в училището. 

1.4. Влизане в час в нетрезво състояние и в състояние, предизвикано от употребата на наркотични средства. 

1.5. Установяване на фалшифициране на официален документ или училищна документация. 

1.6. При ползване и злоупотреба с лични данни /mail, имена, снимки/ на ученик, учител или служител в гимназията. 

1.8. При други системни или груби нарушения на дисциплината по преценка на класния ръководител, учител или ръководството на училището. 

Чл. 97. (1) Случаи, в които се налага санкция „преместване в друго училище“ по чл. 199, ал.1, т.4 от ЗПУО: 

1.1. Допуснати над 15 отсъствия по неуважителни причини. 

1.2. Изчерпване на мерките за въздействие по предходните членове. 

1.3. Системно и грубо нарушаване на училищния ред. 

1.4. Умишлено предизвикване на ситуации, които застрашават живота на трети лица в сградата и района на училището. 

1.5. Уронване престижа, авторитета и доброто име на училището. 

1.6. Унижаване личното достойнство на съучениците си, на преподавателите и на други лица в училището, упражняване на физическо или психическо насилие върху тях, свързано с религиозни, етнически и полови различия. 

1.7. Умишлено увреждане на училищна собственост. 

Чл. 98. (1) Санкцията „преместване от дневна форма в самостоятелна форма на обучение“ се прилага за ученици, навършили 16-годишна възраст по чл. 199, ал.1, т.5 от ЗПУО при: 

1.1. Тенденциозно отсъствие от учебни занятия - при повече от 15 отсъствия по неуважителни причини. 

1.2. Нарушаване на човешките права на съученик, учител или училищен персонал. 

1.3. Системно и умишлено предизвикване на конфликти и ситуации, с които се нарушава нормалния учебно - възпитателен процес в учебни часове и реда в сградата и в района на училището.
1.4. Физическо посегателство над учител, служител или ученик. 

1.5. Системно създаване на конфликти, с които се пречи на преподавателя да изпълнява служебните си задължения, като с действията на ученика се цели уронване на достойнството и злепоставяне на преподавателя. 

1.6. Хулигански и вандалски прояви в сградата и района на училището, посегателство и рушене на материалната база на училището, уронване престижа, авторитета и доброто име на училището. 

1.7. Унижаване на личното достойнство на съучениците си, на преподавателите и на други лица в училището, упражняване физическо или психическо насилие върху тях.
Чл. 99. (1) Санкциите по чл. 199, ал.1, т. 3, т. 4 и т.5 от ЗПУО се налагат със заповед на директора по предложение на педагогическия съвет. 

(2) Директорът задължително писмено уведомява родителя/представителя на ученика/лицето, което полага грижи за ученика, за откриването на процедура по налагане на санкциите по ал. 1 и съответните териториални структури за закрила на детето, като задължително посочва извършеното от ученика нарушение. 

Чл. 100. (1) За едно нарушение не може да бъде наложена повече от една санкция по чл. 199, ал. 1 от ЗПУО. Мерките по чл. 199, ал. 2 и 3 се налагат независимо от санкциите по чл. 199, ал. 1. 

(2) Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика. 

Чл. 101. (1) Санкциите са срочни. 

(2) Срокът на санкциите е до края на учебната година. 

(3) Когато санкциите „преместване в друга паралелка в същото училище“, „предупреждение за преместване в друго училище“, „преместване в друго училище“ и „преместване от дневна форма в самостоятелна форма на обучение“ са наложени до 30 учебни дни преди края на втория учебен срок, те влизат в сила от началото на следващата учебна година. 

Чл. 102. (1) За откриване на процедура по налагане на санкциите по чл. 199, ал. 1 от ЗПУО директорът задължително уведомява родителя, а в случаите по чл. 199, ал. 1, т. 3 – 5 – и съответните териториални структури за закрила на детето. 

(2) В процедурата по налагане на санкция малолетният ученик се представлява от родителя си или от оправомощено от родителя лице, а непълнолетният ученик извършва всички действия лично, но със съгласието на родителите си. 

(3) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник. 

(4) Родителят на ученика има право да присъства на изслушването и да изрази мнение, както и да участва в процедурата по налагане на санкцията. 

(5) За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, както и ученици от училището. 

(6) Преди налагане на санкция по чл. 199, ал. 1, т. 3-5 от ЗПУО и на мярката по чл. 199, ал. 5 директорът задължително уведомява отдела за закрила на детето в дирекция „Социално подпомагане“ по настоящ адрес на ученика, представител на който може да присъства на изслушването с оглед защита на правата и интересите на ученика.
(7) Преди налагане на санкциите и мерките, с изключение на мярката по чл. 199, ал. 3 от ЗПУО, задължително се взема предвид мнението на класния ръководител на ученика. 

Чл. 103. (1) Заповедта за налагане на санкцията се издава в 14-дневен срок от предложението по чл. 203 от ЗПУО. 

(2) В заповедта по ал. 1 се посочват видът на санкцията, срокът и мотивите за налагането й. 

(3) Заповедта се съобщава в тридневен срок от издаването й на ученика и на родителя му, а заповедта за налагане на санкция „преместване в друго училище“ – и на началника на регионалното управление на образованието. 

(4) Заповедта по ал. 1 може да се оспорва по административен ред пред органите по чл. 259, ал. 2, т. 1, 2, 3 и 5 от ЗПУО. 

(5) Заповедта по ал. 1 може да се обжалва при условията и по реда на Административнопроцесуалния кодекс. 

Чл. 104. (1) Наложените санкции се отразяват в дневника, в личното образователно дело.

(2) Ученик, на когото е наложена санкция „преместване в друго училище“, продължава обучението си в другото училище при условия и по ред, определени със заповед на началника на регионалното управление на образованието. 

(3) Ученик, на когото е наложена санкция „предупреждение за преместване в друго училище“, „преместване в друго училище“ или „преместване от дневна форма в самостоятелна форма на обучение“, за срока на санкцията се лишава от правото да получава стипендия за отличен успех. 

Чл. 105. (1) Санкциите се заличават с изтичане на срока, за който са наложени, или предсрочно по реда, по който са наложени. 

(2) По желание на ученика след заличаване на санкциите „преместване в друга паралелка в същото училище“ и „преместване в друго училище“ той може да продължи обучението си в паралелката или в училището, в което е преместен. 

(3) Заличаването се отбелязва  в личното образователно дело на ученика. 
РОДИТЕЛИ 
Чл. 106. (1) Сътрудничеството и взаимодействието между родителите и ПГ „Велизар Пеев“ – Своге се осъществяват чрез индивидуални консултации, родителски срещи, както и всеки път, когато конкретна ситуация или поведение на ученика го прави необходимо. 

 (2) Средство за връзка със семейството на ученика може да бъде и електронната поща на един от родителите, както и електронният дневник на паралелката. 

Чл. 107. Родителите имат следните права:
1. периодично и своевременно да получават информация за успеха и развитието на децата им в образователния процес, за спазването на правилата в училището и за приобщаването им към общността; 

2. да се срещат с ръководството на училището, с класния ръководител, с учителите и с другите педагогически специалисти в определеното приемно време или в друго удобно за двете страни време; 

3. да се запознаят с училищния учебен план; 

4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика; 

5. да избират и да бъдат избирани в обществения съвет и училищното настоятелство на училището; 

6. да изразяват мнение и да правят предложения за развитие на училището. 

Чл. 108. (1) Родителите имат следните задължения: 

1. да осигуряват редовното присъствие на ученика в училище, като уведомяват своевременно класния ръководител в случаите на отсъствие и причините за това; 

2. редовно да се осведомяват за своите деца относно приобщаването им в училищната среда, успеха и развитието им в образованието и спазването на училищните правила; 

3. да спазват правилника за дейността на училището и да съдействат за спазването му от страна на ученика; 

4. да участват в процеса на изграждане на навици за самоподготовка като част от изграждането на умения за учене през целия живот; 

5. да участват в родителските срещи; 

6. да се явяват в училището след покана от учител, директор или друг педагогически специалист в подходящо за двете страни време. 

УЧИТЕЛИ, ДИРЕКТОРИ И ДРУГИ ПЕДАГОГИЧЕСКИ СПЕЦИАЛИСТИ 
ОБЩИ ПОЛОЖЕНИЯ
Чл. 109. (1) В ПГ „Велизар Пеев“ – Своге учителите, директорът, както и заместник-директорите, които изпълняват норма преподавателска работа, са педагогически специалисти. 

(2) Педагогически специалисти са и ръководителите на направление „Информационни и комуникационни технологии“, педагогическите съветници. 

(3) Педагогически специалисти са лица, които изпълняват функции, свързани с обучението, възпитанието и със социализацията, както и с подкрепата за личностно развитие на учениците в училище. 

Чл. 110. Учителските длъжности са: 

1. учител; 

2. старши учител; 

Чл. 111. (1) Необходимите компетентности като съвкупност от знания, умения и отношения по нива на кариерното развитие за всеки вид педагогически специалист се определят в професионален профил. 

(2) Професионалният профил и постигнатите резултати в обучението на учениците им са основа за определяне на приоритети за професионално усъвършенстване, както и за подпомагане на самооценката и за атестирането на педагогическите специалисти. 

Чл. 112. (1) Длъжностите на педагогическите специалисти се заемат от български граждани, придобили висше образование в съответното на длъжността професионално направление съгласно Класификатора на областите на висше образование и професионалните направления и професионална квалификация, необходима за изпълнението на съответната длъжност. 

(2) Учителска или възпитателска длъжност се заема от лица с висше образование по специалност от професионално направление съгласно Класификатора на областите на висше образование и професионалните направления и професионална квалификация „учител“. 

Чл. 113. (1) Не може да заема длъжност на педагогически специалист лице, което: 

1. е осъждано за умишлено престъпление от общ характер независимо от реабилитацията; 

2. е лишено от право да упражнява професията; 

3. страда от заболявания и отклонения, които застрашават живота и здравето на децата и учениците, определени с наредба, издадена от министъра на здравеопазването съгласувано с министъра на образованието и науката. 

Чл. 114. Трудовите договори с педагогическите специалисти се сключват и прекратяват от директора на ПГ „Велизар Пеев“ – Своге. 

Чл. 115. (1) Функциите, професионалните профили, длъжностите и необходимата за заемането им професионална квалификация, както и условията и редът за повишаване на квалификацията, за кариерното им развитие и за атестирането на педагогическите специалисти, включително критериите за атестиране и съставът на атестационната комисия, се определят с държавния образователен стандарт за статута и професионалното развитие на учителите, директорите и другите педагогически специалисти. 

(2) Държавният образователен стандарт за статута и професионалното развитие на учителите, директорите и другите педагогически специалисти определя условията и реда за организиране и провеждане на практическа подготовка на стажант-учителите по чл. 214 от ЗПУО.

ПРАВА И ЗАДЪЛЖЕНИЯ 

Чл. 116. (1) Педагогическите специалисти имат следните права: 

1. да бъдат зачитани правата и достойнството им; 

2. да определят методите и средствата за провеждане на образователния процес съобразно принципите и целите на ЗПУО; 

3. да участват във формирането на политиките за развитие на училището; 

4. да получават професионална подкрепа в процеса на изпълнение на служебните си задължения; 

5. да повишават квалификацията си; 

6. да бъдат поощрявани и награждавани. 

(2) Педагогическите специалисти имат следните задължения: 

1. да осъществяват обучение и възпитание на учениците в съответствие с държавните образователни стандарти; 

2. да опазват живота и здравето на учениците по време на образователния процес и на други дейности, организирани от институцията; 

3. да зачитат правата и достойнството на учениците и другите участници в училищното образование и да сътрудничат и партнират със заинтересованите страни; 

4. да спазват графика за дежурство в междучасията, определен със заповед на директора; 

5. да поддържат и повишават квалификацията си съобразно политиките за организационно развитие на съответната институция и специфичните потребности на учениците, с които работят с цел подобряване качеството на образованието им. 

(3) Лица, които заемат учителска длъжност и са класни ръководители, имат и следните допълнителни функции: 

1. формиране на умения за работа в екип и за изграждане на позитивен организационен климат, като поощряване на уменията на учениците за общуване и за интегриране в училищната и социалната среда; 

2. подкрепа на ученическото самоуправление чрез включване в дейности по изготвянето на: 

а) план за часа на класа с теми от глобалното, гражданското, здравното и интеркултурно образование, за кариерното им ориентиране и други; 

б) правила за поведението на паралелката, съобразени с Етичния кодекс на училищната общност съвместно с учениците; 

3. своевременно информиране на ученици и родители за: 

а) училищния учебен план, по който се провежда обучението в училището, седмичното разписание и възможностите за избор на допълнителни форми на педагогическо взаимодействие или на занимания по интереси; 

б) успеха и развитието на учениците в процеса на обучение, възпитание и социализация, за спазването на правилата в училището и на Етичния кодекс с цел приобщаване към училищната общност; 

в) възможностите и формите за обща и допълнителна подкрепа за личностно развитие на ученика, за определения график на допълнителното обучение и на допълнителните консултации по учебни предмети, за предлаганите занимания по интереси;
4. прави мотивирано писмено предложение до директора на училището за налагането на санкция „забележка“ или „преместване в друга паралелка на същото училище“ на ученик във връзка с неизпълнение на задълженията му и за преодоляване на проблемно поведение; 

5. спазва изискванията за оформяне и съхранение на документите на паралелката, като следи стриктно за спазване изискванията на чл.88, ал.2, т.5 от настоящия правилник. 

(4) На педагогическите специалисти се дължи почит и уважение от учениците, родителите, административните органи и обществеността. 

(5) При изпълнение на служебните си задължения педагогическите специалисти, заместник-директорът АСД и главният счетоводител в ПГ „Велизар Пеев“ – Своге имат право на представително облекло за всяка календарна година при условия и по ред, определени с наредба, издадена от министъра на образованието и науката съгласувано с министъра на финансите. Средствата за представителното облекло се осигуряват от бюджета на съответната институция. 

(6) При прекратяване на трудово правоотношение с педагогически специалисти, които през последните 10 години от трудовия си стаж са заемали длъжност на педагогически специалист в държавна или общинска институция на бюджетна издръжка от системата на предучилищното и училищно образование, се изплаща по-голям размер на обезщетението по чл. 222, ал.3 от Кодекса на труда – в размер на 10 (десет) брутни заплати. 

Чл. 117. (1) Педагогически специалист не може да извършва срещу заплащане обучение или подкрепа по смисъла на чл. 178, ал. 1, т. 2 – 7 и 14 и чл. 187, ал. 1, т. 2 и 4 от ЗПУО на ученици, с които работи в училището, ако това заплащане е от името и за сметка на учениците, включително със средства от училищното настоятелство. 

(2) Педагогически специалист няма право да участва при изготвяне и оценяване на изпитни материали и да извършва проверка и оценка на изпитни работи, ако е подготвял ученици за явяването им на съответния изпит срещу заплащане, ако това заплащане е от името и за сметка на учениците. 

(3) В едномесечен срок от началото на всяка учебна година педагогическият специалист подава пред работодателя си писмена декларация относно обстоятелството дали срещу заплащане от името и за сметка на учениците през предходната учебна година е извършвал обучение или подкрепа по смисъла чл. 178, ал. 1, т. 2 – 7 и 14 и чл. 187, ал. 1, т. 2 и 4 от ЗПУО на ученици и че това не са били ученици, с които педагогическият специалист е работил в училището в същия период. 

(4) Преди включването в дейности по ал. 2 педагогическият специалист подава декларация, че не е подготвял ученици за явяването им на съответния изпит срещу заплащане от тях или от родителите им. 

(5) При установяване нарушение на ал. 1 и 2, както и в случаите на неподаване на декларацията по ал. 3 или при подаване на декларация с невярно съдържание педагогическите специалисти носят дисциплинарна отговорност по реда на Кодекса на труда.
ПОВИШАВАНЕ КВАЛИФИКАЦИЯТА НА УЧИТЕЛИТЕ, ДИРЕКТОРИТЕ И ДРУГИТЕ ПЕДАГОГИЧЕСКИ СПЕЦИАЛИСТИ 

Чл. 118. (1) Повишаването на квалификацията е непрекъснат процес на усъвършенстване и обогатяване компетентностите на педагогическите специалисти за ефективно изпълнение на изискванията на изпълняваната работа и за кариерно развитие. 

(2) ПГ „Велизар Пеев“ – Своге има разработен План на дейностите за квалификацията на педагогическите специалисти. Контролът на дейностите се осъществява от директора на училището. 

(3) Педагогическите специалисти са длъжни ежегодно да повишават квалификацията си с цел подобряване качеството на работата им и повишаване резултатите и качеството на подготовка на учениците. 

(4) Директорът на училището осигурява необходимите условия за повишаване квалификацията на педагогическите специалисти. 

Чл. 119. (1) Повишаването на квалификацията на педагогическите специалисти се извършва от: 

- специализирани обслужващи звена, от висши училища и научни организации; 

- обучителни организации, чиито програми за обучение са одобрени при условията и по реда на глава единадесета, раздел трети от ЗПУО. 

(2) Повишаването на квалификацията на педагогическите специалисти по ал. 1 се измерва чрез система от квалификационни кредити и се удостоверява с документ. Системата от квалификационни кредити се определя с държавния образователен стандарт за статута и професионалното развитие на учителите, директорите и другите педагогически специалисти. 

(3) Педагогическите специалисти са длъжни да повишават квалификацията си по програми на организациите по ал. 1 в не по-малко от 48 академични часа за всеки период на атестиране /3 квалификационни кредита/. 

(4) Държавата създава условия за повишаване квалификацията на педагогическите специалисти по ал. 3. 

(5) Повишаването на квалификацията, извършена от организации извън ал. 1, се признава чрез квалификационни кредити от началника на съответното регионално управление на образованието след заявление на педагогическия специалист при условия и по ред, определени с държавния образователен стандарт за статута и развитието на учителите, директорите и другите педагогически специалисти. 

Чл. 120. (1) Повишаването на квалификацията на педагогическите специалисти в ПГ „Велизар Пеев“ – Своге се организира, планира и контролира от методически обединения. 

(2) Дейностите на Методическите обединения са определени в Годишния план на училището. 

(3) В него участват председателите на методическите обединения. 

(4) Методическото обединение има за цел да осъществява вътрешно-училищната квалификация с цел оптимизиране на учебно-възпитателната работа. 

(5) В методическите обединения за вътрешна училищна квалификация се включват учители по сродни учебни предмети.

Чл. 121. (1) В ПГ „Велизар Пеев“ – Своге са обособени седем методически обединения:  

1. Български език и литература

2. Чужди езици

3. Математика, информатика и ИТ 
4. Гражданско образование и природни науки
5. Компютърни науки и Компютърна графика
6. Електромобили
7. Ресторантьорство и кетъринг и икономика
(2) Методическите обединения подпомагат учителите в: 

1. научно-изследователската работа; 

2. разработване и обсъждане на доклади; 

3. провеждане и обсъждане на резултатите от входни и изходни нива, контролни и класни работи, тематични изпитвания, НВО и ДЗИ; 

4. осъществяване на връзки със социални партньори за оптимизиране на качеството на учебно-възпитателната работа; 

5. въвеждане на новостите по тяхната специалност. 

(3) Методическите обединения провеждат сбирките си по необходимост, но не по-малко от един път на два месеца. 

(4) ПГ „Велизар Пеев“ – Своге осигурява условия за организиране и провеждане на вътрешна квалификация в не по-малко от 16 академични часа годишно за всеки педагогически специалист по ред, определен в училищен механизъм. 

Чл. 122. (1) Повишаването на квалификацията се осъществява по програми и във форми по избор на педагогическия специалист в съответствие с професионалния профил на изпълняваната длъжност, с професионалното развитие на педагогическия специалист, с резултата и препоръките от атестацията му, както и с националната, регионалната, общинската и училищната политика. 

(2) Повишаването на квалификацията на конкретния педагогически специалист е насочено и към напредъка на децата и учениците, както и към подобряване на образователните им резултати. 

Чл. 123. (1) Въз основа на достигнатото равнище на квалификация педагогическите специалисти може да придобиват професионално-квалификационни степени. 

(2) По-високото равнище на квалификация е основа за придобиване на по-висока професионално-квалификационна степен. 

(3) Професионално-квалификационните степени се присъждат от висши училища, които провеждат обучение за придобиване на професионална квалификация "учител". 

(4) Професионално-квалификационните степени и условията и редът за придобиването им се определят с държавния образователен стандарт за статута и професионалното развитие на педагогическите специалисти. 

Чл. 124. (1) Постигнатите компетентности се отразяват в професионално портфолио на педагогическия специалист. Професионалното портфолио се съставя от педагогическия специалист и включва разработени материали, които доказват активното му участие в реализирането на политиката на детската градина или училището, професионалните му изяви, професионалното му усъвършенстване и кариерното му израстване, както и постигнатите резултати с учениците. 

(2) Професионалното портфолио подпомага атестирането и самооценяването на педагогическия специалист.
(3) Целите, функциите и съдържанието на професионалното портфолио се определят с държавния образователен стандарт за статута и професионалното развитие на учителите, директорите и другите педагогически специалисти.
КАРИЕРНО РАЗВИТИЕ НА ПЕДАГОГИЧЕСКИТЕ СПЕЦИАЛИСТИ
Чл. 125. (1) Кариерното развитие е процес на усъвършенстване на компетентности при последователно заемане на учителски длъжности или при придобиване на степени с цел повишаване качеството и ефективността на образованието. 

(2) Учителските длъжности са: 

1. учител; 

2. старши учител; 

3. главен учител. 

(3) Основа за кариерно развитие на педагогическите специалисти са учителският стаж, получените квалификационни кредити, придобитата професионално-квалификационна степен, както и резултатите от атестирането им. 

(4) По-големият брой квалификационни кредити и по-високата професионално-квалификационна степен са основание за по-бързо кариерно развитие на педагогическите специалисти, независимо от учителския стаж. 

(5) Условията и редът за заемане на учителските длъжности по ал. 2, както и за по-бързото кариерно развитие на педагогическите специалисти се определят с държавния образователен стандарт за статута и развитието на учителите, директорите и другите педагогически специалисти. 

Чл. 126. (1) Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността, както и със стратегията за развитие на училището, а за директорите – и на управленската им компетентност. 

(2) Атестирането на учителите, директорите и другите педагогически специалисти се извършва на всеки 4 години от атестационна комисия, определена от работодателя, съгласувано с педагогическия съвет. 

(3) Редът за назначаване на комисията по ал. 2, скалата на оценяване, критериите и процедурата за атестиране се определят в държавния образователен стандарт за статута и професионалното развитие на учителите, директорите и другите педагогически специалисти. 

(4) Оценката от атестирането освен за кариерното развитие може да служи и за насочване за повишаване на квалификацията и поощряване на атестирания педагогически специалист. 

(5) При получена най-ниска оценка от атестирането директорът заедно с атестационната комисия: 

1. правят анализ на причините, довели до ниската оценка; 

2. изработват план за методическо и организационно подпомагане на получилия ниска оценка учител или друг педагогически специалист; 

3. определят наставник или наставници, които да осъществят методическа и организационна подкрепа;
4. представят в регионалното управление на образованието в едномесечен срок от провеждането на атестирането документите по т. 1, 2 и 3 за осигуряване на методическа подкрепа. 

(6) В случаите по ал. 5 повторно атестиране на лицето се извършва една година след предприемане на мерките по ал. 5, т. 1, 2 и 3. 

(7) Ако при атестирането по ал. 6 отново е получена най-ниска оценка, лицето се освобождава от длъжност при условията на чл. 328, ал. 1, т. 5 от Кодекса на труда. 

(8) При получена оценка от атестирането с една степен по-висока от най-ниската се прилагат мерките по ал. 5, т. 1, 2 и 3. 
ИНФОРМАЦИЯ И ДОКУМЕНТИ

Чл. 127. (1) Документите в ПГ „Велизар Пеев“ – Своге се създават, обработват и съхраняват при спазване на държавния образователен стандарт за информацията и документите. 

(2) Държавният образователен стандарт по ал. 1 урежда: 

1. видовете документи; 

2. изискванията към формата и съдържанието на всеки от документите по т. 1; 

3. условията и реда за водене на информационни регистри; 

4. условията и реда за приемане, отчитане и унищожаване на документи с фабрична номерация; 

5. документите, които се създават, обработват и съхраняват в електронен вид. 

Чл. 128. Документите, издавани или водени от ПГ „Велизар Пеев“ – Своге, се попълват на български книжовен език с изключение на случаите, предвидени в ЗПУО. 

Чл. 129. (1) Министерството на образованието и науката организира воденето на национална електронна информационна система за училищното образование. 

(2) ПГ „Велизар Пеев“ – Своге води електронна информационна система при условия и по ред, определени с държавния образователен стандарт за информацията и документите.
Чл. 130. (1) Дубликат на  удостоверение за завършен гимназиален етап на средно образование и диплома за завършено средно образование се издават от директора на училището.

(2) Дубликатът се издава по молба на заинтересованото лице, в случай че документът е изгубен, унищожен или е станал негоден за ползване.

(3) Дубликатът се издава при наличие на училищна документация, от която е видно, че оригиналният документ е издаден от училището.

(4) Дубликатът се издава в 14-дневен срок /за документите, издадени след 2006 г./ и едномесечен срок /за документите, издадени до 2006г. вкл./, като се спазват изискванията на Наредба № 8/11.08.2016г. на МОН и се ползват утвърдените от МОН образци.
ОРГАНИ ЗА УПРАВЛЕНИЕ 

Чл. 131. Орган за управление и контрол на ПГ „Велизар Пеев“ – Своге  е директорът. 

Чл. 132. (1) Директорът на ПГ „Велизар Пеев“ – Своге организира и контролира цялостната дейност на институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти. 

(2) Директорът, като орган на управление и контрол, изпълнява своите функции като: 

1. организира, контролира и отговаря за дейностите свързани с обучение, възпитание и социализация в институцията; 

2. отговаря за спазването и прилагането на държавните образователни стандарти; 

3. утвърждава Списък-образец на институцията след съгласуване с началника на регионалното управление на образованието;
4. организира и ръководи процеса на самооценяване на училището чрез изготвяне на вътрешна оценка на качеството на предоставяното образование с оглед внасянето на подобрения в работата на институцията; 

5. определя училищния план-прием и предлага за съгласуване и утвърждаване държавния план-прием; 

6. контролира дейности, свързани със задържането учениците от институцията, подлежащи на задължително обучение и с организирането и изпълнението на приема; 

7. подписва документите за преместване на учениците, за завършен клас, за степен на образование; 

8. съхранява училищния печат и печата с държавния герб; 

9. изготвя длъжностно разписание на персонала и утвърждава поименно разписание на длъжностите; 

10. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда. Обявява свободните работни места в бюрото по труда и в Регионалното управление по образованието в тридневен срок от овакантяването им; 

11. организира ефективното управление на персонала като създава условия за повишаването на професионалната му квалификация и за кариерно развитие на педагогическите специалисти; 

12. организира атестирането на педагогическите специалисти и при необходимост организира изработването на план за методическа и организационна подкрепа; 

13. отговаря за законосъобразното, целесъобразно, икономично и прозрачно разпореждане с бюджетните средства, за което се отчита пред финансиращия орган, информира педагогическия съвет, социалните партньори и обществения съвет; 

14. контролира и отговаря за правилното попълване и съхраняване на документите; 

15. съдейства на компетентните контролни органи при извършване на проверки и организира и контролира изпълнението на препоръките и предписанията им; 

16. поощрява и награждава ученици, учители и други педагогически специалисти и непедагогическия персонал за постиженията и изявите им; 

17. налага санкции на ученици, учители и други педагогически специалисти и непедагогическия персонал; 

18. отговаря за осигуряването на здравословна, безопасна и благоприятна среда за обучение, възпитание и труд; 

19. отговаря за опазването и обогатяването на материално-техническата база на институцията като създава подходяща организация с цел ефективно изпълнение на задълженията; 

20. осъществява взаимодействие с родители и представители на организации и общности; 

21. координира взаимодействието със социалните партньори и заинтересованите страни; 

22. представлява институцията пред органи, институции, организации и лица и сключва договори с юридически и физически лица по предмета на дейност в съответствие с предоставените му правомощия; 

23. съдейства на компетентните органи за установяване на нарушения по чл. 347 от Закона за предучилищното и училищното образование;
24. със своя заповед назначава постоянно действащи екипи и определя функциите им за реализиране на гражданското, здравното, екологичното и интеркултурното образование за срок от една учебна година. 

(3) Директорът на училището е председател на педагогическия съвет и осигурява изпълнение на решенията му. 

(4) Със своя заповед директорът може да делегира правомощия на заместник-директорите, в определените в нормативен акт случаи. 

Чл. 133. (1) В изпълнение на своите правомощия директорът издава заповеди. 

(2) Административните актове на директора могат да се оспорват по административен ред пред началника на регионалното управление на образованието. 

Чл. 134. (1) При управлението и контрола на учебната и административно-стопанската дейност директорът на ПГ „Велизар Пеев“ – Своге се подпомага от четрима заместник-директори, един – по учебната дейност, един – по учебно-творческата дейност, един – по производствената дейност  и един – по административно-стопанската дейност. 

(2) Функциите на заместник-директорите в държавните и в общинските институции се определят от директора. 

Чл. 135. (1) Заместник-директорите изпълняват норма за преподавателска работа. 

(2) Заместник-директорите изпълняват и други задължения, възложени от директора. 

Чл. 136. (1) При отсъствие на директора на училището за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед педагогически специалист от институцията. Заповедта се издава от директора, а при невъзможност – от съответния орган по чл. 217, ал. 1 – 4 от ЗПУО. 

(2) При отсъствие на директора за срок, по-дълъг от срока по ал. 1, съответният орган по чл. 217, ал. 1 – 4 от ЗПУО сключва трудов договор с друго лице за временно изпълняване на длъжността „директор“. 

Чл. 137. (1) Специализиран орган за разглеждане и решаване на основни педагогически въпроси в ПГ „Велизар Пеев“ – Своге е педагогическият съвет. 

(2) Педагогическият съвет включва в състава си всички педагогически специалисти и заместник-директорите. 

(3) Директорът на училището е председател на педагогическия съвет. 

(4) В заседанията на педагогическия съвет с право на съвещателен глас може да участват представители на обществения съвет, настоятелството, ученици, както и други лица. 

(5) Директорът на училището, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани. 

Чл. 138. (1) Педагогическият съвет в ПГ „Велизар Пеев“ – Своге: 

1. приема стратегия за развитие на училището за следващите 4 години с приложени към нея план за действие и финансиране;

2. приема правилник за дейността на училището; 

3. приема училищния учебен план; 

4. приема формите на обучение; 

5. приема годишния план за дейността на училището; 

6. приема учебни планове за индивидуална форма на обучение; 

7. приема мерки за повишаване качеството на образованието; 

8. приема програма за превенция на ранното напускане на училище; 

9. приема програма за предоставяне на равни възможности и за приобщаване на децата и учениците от уязвими групи; 

10. предлага на директора разкриване на занимания по интереси; 

11. прави предложения на директора за награждаване на ученици и за налагане на съответните санкции в предвидените в този закон случаи; 

12. определя училищни символи и ритуали и други отличителни знаци; 

13. определя ученически униформи; 

14. участва със свои представители в създаването и приемането на Етичен кодекс на училищната общност; 

15. запознава се с бюджета на училището, както и с отчетите за неговото изпълнение; 

16. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати; 

17. приема програми по гражданско, здравно, екологично и интеркултурно образование, които са разработени от екип, определен със заповед на директора; 

18. упражнява други правомощия, определени с нормативен акт. 

(2) Документите по ал. 1, т. 1 – 5 и т. 7 – 9 се публикуват на интернет страницата на училището. 

ОБЩЕСТВЕН СЪВЕТ
Чл. 139. (1) В ПГ „Велизар Пеев“ – Своге има създаден обществен съвет. 

(2) Общественият съвет е орган за подпомагане на развитието на училището и за граждански контрол на управлението му. 

Чл. 140. (1) Общественият съвет към ПГ „Велизар Пеев“ – Своге се състои от 7 членове. 
(2) Не по-малко от 2/3 от представителите на родителите в обществения съвет задължително са родители на ученици от училището. 

(3) Представителите на родителите в обществения съвет се избират на събрание, на което присъства по един родител от всяка паралелка на училището. Събранието се свиква от директора. 

Чл. 141. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година. 

(2) С право на съвещателен глас в работата на обществения съвет на училищата участват поне трима представители на ученическото самоуправление. 

(3) С право на съвещателен глас в работата на обществения съвет на училищата участва и представител на настоятелството.

(4) В заседанията на обществения съвет могат да бъдат канени и служители на институцията, на регионалното управление на образованието, експерти, на синдикатите и други заинтересовани лица. 

Чл. 142. (1) Директорът на училището има право да присъства на заседанията на обществения съвет и да изразява становище по разглежданите въпроси. 

(2) Директорът е длъжен при поискване от обществения съвет да предоставя всички сведения и документи, необходими за дейността му. 

(3) При необходимост директорът може да отправи искане до председателя на обществения съвет за свикването му. 

Чл. 143. (1) Общественият съвет към ПГ „Велизар Пеев“ – Своге: 

1. одобрява стратегията за развитие на училището и приема ежегодния отчет на директора за изпълнението й; 

2. участва в работата на педагогическия съвет при обсъждането на програмите по чл. 148, ал. 1, т. 8 и 9 от настоящия правилник и при обсъждане на избора на ученически униформи; 

3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училищата, и инспектирането на училището; 

4. дава становище за разпределението на бюджета по дейности и размера на капиталовите разходи, както и за отчета за изпълнението му; 

5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището; 

6. съгласува училищния учебен план; 

7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите и другите педагогически специалисти; 

8. съгласува избора от учителите в училището по чл. 164, ал. 2 от ЗПУО на учебниците и учебните комплекти; 

9. сигнализира компетентните органи, когато при осъществяване на дейността си констатира нарушения на нормативните актове; 

10. дава становище по училищния план-прием; 

11. участва в създаването и приемането на етичен кодекс на училищната общност. 

(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение. 

(3) Условията и реда за дейността на обществения съвет към училището са регламентирани в държавния образователен стандарт за обществените съвети. 
НАСТОЯТЕЛСТВО 

Чл. 144. В ПГ „Велизар Пеев“ има действащо училищно настоятелство, което е юридическо лице с нестопанска цел. 

Чл. 145. (1) Училищното настоятелство подпомага дейността на училището, като: 

1. съдейства за осигуряване на допълнителни финансови и материални средства за училището контролира целесъобразното им разходване; 

2. подпомага изграждането и поддържането на материално-техническата база на училището; 

3. съдейства при организиране на ученическото хранене, за осигуряване на транспорт и при решаването на други социално-битови проблеми на учениците и учителите от училището; 

4. съдейства за реализирането на програми по проблемите на учениците, за заниманията по интереси, организирания отдих, туризъм и спорт с учениците; 

5. организира и подпомага обучения на родителите по въпросите на възпитанието и развитието на техните деца; 

6. организира обществеността за подпомагане на училището; 

7. сигнализира компетентните органи при извършени нарушения в системата на училищното образование. 

УЧЕНИЧЕСКИ СЪВЕТ 

Чл. 146. (1) Ученическият съвет на ПГ „Велизар Пеев“ – Своге се състои от отговорниците по класове на учениците от VІІІ до XII клас. 

(2) Отговорниците на класовете се избират чрез явно гласуване от учениците в съответната паралелка и: 

1. участват в планирането на тематиката в час на класа; 

2. съдействат за спазване правата на учениците; 

3. активно участват в решаване на проблемите на класа. 

(3) Отговорниците на класовете, в качеството си на членове на Ученическия съвет, избират негов председател. 

(4) Ученическият съвет на училището: 

1. участва в планирането на образователно-възпитателната дейност в училището; 

2. участва в награждаването и наказването на учениците; 

3. участва в организирането на извънкласните и извънучилищните форми на дейност; 

4. участва в организирането и провеждането на училищни мероприятия. 

(5) Ученическият съвет на училището има право: 

1. да събира парични средства от учениците за културни прояви и други дейности по негова инициатива, свързани с провеждане на училищни мероприятия, отдих и спорт; 

2. да предлага на училищното ръководство и Педагогическия съвет мерки за подобряване на образователно-възпитателния процес; 

3. по преценка на директора на училището председателят на Ученическия съвет може да участва в заседание на Педагогическия съвет. 
ПРАВИЛА ЗА ПРИЕМАНЕ, ПРЕДАВАНЕ, ПОЛЗВАНЕ И СЪХРАНЕНИЕ НА БЕЗПЛАТНИТЕ УЧЕБНИЦИ 
Чл. 147. Учебниците и учебните комплекти за учениците от VIII до XII клас по общообразователните учебни предмети и по учебните предмети от професионалната подготовка се осигуряват за безвъзмездно ползване.

(1) Класните ръководители приемат от домакина с приемо-предавателен протокол комплектите учебници и учебни помагала за началото на учебната година, съобразно броя на учениците в паралелката; 

(2) На първата родителска среща класните ръководители информират родителите/ настойниците относно реда за получаване и връщане на учебниците, предоставени за безвъзмездно ползване. 

(3) Родителите попълват декларация, че са информирани за реда и условията за получаване и връщане на учебниците, предоставени за безвъзмездно ползване. Декларациите се съхраняват от класния ръководител.
Чл. 148. Начин на ползване и връщане на учебниците, предоставени безвъзмездно: 

(1) Учениците са длъжни да полагат грижи за съхраняването на учебниците, предоставени им за безвъзмездно ползване, като не нарушават тяхната цялост, не пишат, не рисуват и не оцветяват в тях; 

(2) При преместване на ученик през учебната година, преди получаването на удостоверението за преместване, ученикът връща учебниците, които се приемат и съхраняват от класния ръководител.

(3) След приключване на учебните занятия за съответната учебна година класните ръководители приемат учебниците от учениците, отразяват връщането им от всеки ученик срещу подпис на ученика, родителя/ настойника и класния ръководител; 
(4) При установяване на нередности класните ръководители информират родителите и ръководството на училището.
(5) Ако ученикът не върне учебника или се установи, че той е негоден за употреба, родителят/ настойникът възстановява учебника или неговата стойност в училището.
ФИНАНСИРАНЕ И ИМУЩЕСТВО 
ФИНАНСИРАНЕ
Чл. 149. (1) Професионална гимназия „Велизар Пеев“ – гр. Своге е второстепенен разпоредител с бюджетни средства, прилагащ системата на делегиран бюджет. Финансирането на дейности в училище се осъществява със средства от държавния бюджет чрез МОН и други министерства и ведомства и чрез общинските бюджети. 

(2) Размерът на средствата по ал.1 се определя въз основа на броя на учениците и стандарт за ученик, определен с акт на Министерския съвет. Стандартът определя размера на средствата от държавния бюджет за конкретна дейност за един ученик за съответната година. 

(3) Средствата от държавния бюджет са за: 

- издръжка на дейностите по възпитание и обучение на учениците; 

- подпомагане равния достъп и подкрепа на личностно развитие; 

- изпълнение на национални програми за развитие на образованието. 

(4) Училището може да реализира собствени приходи в левове и във валута за подпомагане на издръжката и развитието на материално-техническата база в съответствие с нормативните актове. 

Чл. 150. (1) Директорът на училището разработва проект за бюджет в съответствие с бюджетната процедура и го представя на финансиращия орган за утвърждаване. 

(2) Директорът публикува утвърдения бюджет и отчета за изпълнението му на интернет страницата си. 

(3) Директорът представя на обществения съвет и пред Общо събрание на работниците и служителите тримесечни отчети за изпълнението на бюджета на училището в срок до края на месеца следващ съответното тримесечие. 

Чл. 151. (1) Директорът на училището определя числеността на персонала, индивидуалните възнаграждения, преподавателската натовареност на персонала и броя на групите и паралелките, както и броя на учениците в тях и съобразно определения годишен бюджет на училището и нормите, определени в подзаконови нормативни актове, като осигурява прилагането на учебния план. 

(2) Структурата на ПГ „Велизар Пеев“, гр. Своге включва педагогически и непедагогически персонал: 

1. Педагогическият персонал включва лица, които изпълняват норма преподавателска работа: 

1.1. Педагогически специалисти, които изпълняват функции по управлението на институцията: директор, заместник-директор УД, заместник-директор УПД, заместник-директор УТД, заместник-директор АСД. 

1.2. Педагогически специалисти, които изпълняват функции, свързани с обучението, възпитанието, социализацията, както и с подкрепа на личностното развитие на учениците: педагогически съветник, учители (учител, старши учител). 

2. Непедагогическият персонал включва работници и служители в три групи: 

2.1. Ръководен персонал: главен счетоводител; 

2.2. Административен персонал:  секретар, асистент човешки ресурси, оперативен счетоводител, технически изпълнител, домакин; 

2.3. Помощен персонал: пазач, портиер, завеждащ учебна работилница, работник поддръжка, шофьор, чистач. 

(3) Щатното и поименното разписание на длъжностите се разработва от заместник-директор АСД и се утвърждава от директора.

